text: 13 Emegbe Abram fɔ efe nuwo katã, eye eya kple srɔ̃a woʋu le Egipte yi Negeb,+ eye Lot hã yi kpli wo.2 Eye lãhawo, klosalo kple sika va bɔ ɖe Abram si fũu.+3 Eʋu tso Negeb ɖo ta Betel, eye wònɔ efe agbadɔ hom nɔ tutum tso tefe yi tefe va ɖo afi si wòtu efe agbadɔ ɖo va yi, le Betel kple Ai+ dome,4 le tefe si wòɖi vɔsamlekpui ɖo tsã. Eye Abram yɔ Yehowa fe ŋkɔ le afi ma.5 Ke alẽwo kple nyiwo kpakple agbadɔwo va nɔ Lot, ame si kplɔ Abram ɖo le yiyim la, hã si.6 Eye anyigba la mede wo nu be wo katã nanɔ tefe ɖeka o, elabena wofe nunɔamesiwo va sɔ gbɔ ale gbegbe be womagate ŋu anɔ tefe ɖeka o.7 Eya ta dzre dzɔ ɖe Abram fe lãkplɔviwo kple Lot fe lãkplɔviwo dome. (Ɣemaɣi la, Kanaantɔwo kple Perizitɔwo nɔ anyigba la dzi.)+8 Eya ta Abram gblɔ na Lot be:+ “Meɖe kuku, mègana dzre nanɔ nye kpli wò kpakple nye lãkplɔviwo kple wò lãkplɔviwo dome o, elabena nɔviwo míenye.9 Alo menye anyigba blibo lae nye esi le ŋkuwòme oa? Meɖe kuku, klã ɖa tso gbɔnye. Ne èyi miame la, ekema mayi ɖusime; ke ne èyi ɖusime la, ekema mayi miame.”10 Eya ta Lot fɔ mo dzi eye wòkpɔ be Yordan nuto blibo+ la katã va se ɖe keke Zoar ke nye nuto si me tsi bɔ ɖo,+ ele abe Yehowa fe abɔ ene,+ abe Egipte-nyigba ene (ɣemaɣi la, Yehowa metsrɔ̃ Sodom kple Gomora haɖe o).11 Eye Lot tia Yordan nuto bliboa na eɖokui, eye Lot ho efe agbadɔ yi ɖatu ɖe ɣedzefe gome. Ale woklã ɖa tso wo nɔewo gbɔ.12 Abram nɔ Kanaan-nyigba dzi, ke Lot ya nɔ nuto ma fe duwo me.+ Mlɔeba eva tu efe agbadɔ ɖe Sodom gbɔ.13 Sodom ŋutsuwo nye ame vɔ̃ɖiwo, eye wowɔa nu vɔ̃ gãwo ɖe Yehowa ŋu.+14 Esi Lot klã ɖa tso Abram gbɔ megbe la, Yehowa gblɔ na Abram be: “Meɖe kuku, fɔ mo dzi nàtsa ŋku tso afi si nèle, eye nàkpɔ dziehe, anyiehe, ɣedzefe kple ɣetoɖofe gome,15 elabena anyigba blibo si kpɔm nèle la, wò kple wò dzidzimeviwoe mele etsɔ ge ana tegbee.+16 Mana wò dzidzimeviwo nasɔ gbɔ abe kekuiwo ene, ale be ne ame aɖe ate ŋu axlẽ anyigbadzikekuiwo la, eya ko hafi wòate ŋu axlẽ wò dzidzimeviwo hã.+17 Tso nàtsa le anyigba la dzi nàkpɔ efe didime kple efe kekeme, elabena wòe matsɔe ana.”18 Eye Abram yi edzi nɔ agbadɔ me. Emegbe eva nɔ Mamre+ fe ati gã siwo le Hebron+ la te; eye wòɖi vɔsamlekpui ɖe afi ma na Yehowa.+


c: text/html

text: 45 Eye Yosef megate ŋu lé eɖokui le ame siwo le egbɔ la ŋkume o.+ Eya ta edo ɣli be: “Mina ame sia ame nado go le gbɔnye!” Eye ame bubu aɖeke mele Yosef gbɔ esi wòɖe eɖokui fia nɔviawo o.+2 Eye wòwó avi sesĩe ale be Egiptetɔwo see, eye Farao fe afemetɔwo hã se eŋu nya.3 Mlɔeba Yosef gblɔ na nɔviawo be: “Nyee nye Yosef. Fofonye gale agbea?” Ke nɔviawo mete ŋu ɖo eŋu nɛ o, elabena gbɔgblɔ bu ɖe wo le eta.4 Eye Yosef gblɔ na nɔviawo be: “Mite ɖe ŋunye dzro.” Eye wote ɖe eŋu.Eye wògblɔ be: “Nyee nye mia nɔvi Yosef si miedzra ɖe Egipte.+5 Gake megate ɖe mia dzi o, eye migahe nya ɖe mia nɔewo ŋu be miedzram ɖe afi sia o; elabena Mawue dɔm ɖe mia ŋgɔ be maxɔ amewo ɖe agbe.+6 Ƒe eveliae nye esia dɔ to le anyigba la dzi,+ eye egasusɔ fe atɔ̃, siwo me womaŋlɔ nu alo aŋe nu o.7 Gake Mawu dɔm ɖe mia ŋgɔ be mato ɖeɖedɔ gã aɖe dzi ana amewo nasusɔ+ na mi ɖe anyigba la dzi ahana miatsi agbe.8 Eya ta menye miawoe dɔm ɖe afi sia o, ke boŋ Mawu vavã lae, be wòatsɔm aɖo aɖaŋuɖola gã* na Farao kple afetɔ ɖe efe afe blibo la katã nu, kpakple dziɖula ɖe Egipte-nyigba blibo la katã dzi.+9 “Netsɔ, miyi fofonye gbɔ miagblɔ nɛ be, ‘Ale viwò Yosef gblɔe nye esi: “Mawu ɖom afetɔ ɖe Egipte-nyigba blibo la katã dzi.+ Va gbɔnye. Mègahe ɖe megbe o.+10 Va nɔ Gosen-nyigba+ dzi, eye nàte ɖe ŋunye; wò kple viwòwo, tɔgbuiyɔviwòwo, wò alẽhawo, wò nyihawo kple nu siwo katã le asiwò.11 Makpɔ dziwò le afi ma, elabena dɔtoto la aganɔ anyi fe atɔ̃.+ Ne menye nenema o la, hiã atu wò kple wò afe, eye wò nuwo katã nu ayi.”’12 Eye miawo ŋutɔwo kple nɔvinye Benyamin miekpɔe kple miafe ŋkuwo be nye ŋutɔŋutɔe le nu fom kpli mi.+13 Eya ta migblɔ bubu si gbegbe le ŋunye le Egipte kple nu siwo katã miekpɔ la ŋu nya na fofonye. Azɔ miwɔ kaba miakplɔ fofonye ava afi sia.”14 Eye wòkpla asi kɔ na nɔvia Benyamin,* eye wòfa avi hehehe, eye Benyamin hã kpla asi kɔ nɛ hefa avi.+15 Egbugbɔ nu na nɔviawo katã, eye wòfa avi ɖe wofe abɔta, eye le esia megbe la, nɔviawo ɖo dze kplii.16 Nya la va ɖo Farao fe me be: “Yosef nɔviwo va!” Eye esia dze Farao kple eŋumewo ŋu.17 Eya ta Farao gblɔ na Yosef be: “Gblɔ na nɔviwòwo be, ‘Miwɔ nu sia: Mido agba na miafe agbatsɔlãwo, eye miyi Kanaan-nyigba dzi,18 mikplɔ mia fofo kple miafe afemetɔwo ne miava gbɔnye afi sia. Matsɔ Egipte-nyigba la fe nu nyuiwo ana mi, eye miaɖu anyigba la dzi nu damiwo.’+19 Mele se dem na wò be nàgblɔ na wo be:+ ‘Miwɔ nu sia: Mitsɔ tasiaɖamwo+ tso Egipte-nyigba dzi ne miatsɔ akɔ mia viwo kple mia srɔ̃wo, eye miakɔ mia fofo ɖe ɖeka me ne miava afi sia.+20 Migatsi dzi ɖe miafe nunɔamesiwo ŋu o,+ elabena Egipte-nyigba blibo la katã fe nu nyuitɔwo nye mia tɔ.’”21 Israel fe viwo wɔe nenema, eye Yosef tsɔ tasiaɖamwo na wo abe ale si Farao de se ene, eye wòtsɔ mɔdzinuɖuɖu na wo.22 Etsɔ awu yeye na wo dometɔ ɖe sia ɖe, ke etsɔ klosalo alafa etɔ̃ kple awu yeye atɔ̃ na Benyamin ya.+23 Eye wòɖo nu siawo ɖe fofoa: tedzi ewo siwo tsɔ Egipte fe nu nyuiwo, tedzinɔ ewo siwo tsɔ nukuwo kple abolo kpakple nuɖuɖu bubu siwo fofoa aɖu le mɔa dzi.24 Ale wòdo mɔ nɔviawo wodzo. Ke hã, egblɔ na wo be: “Migado dziku ɖe mia nɔewo ŋu le mɔa dzi o.”+25 Eye wodze mɔ tso Egipte va ɖo wo fofo Yakob gbɔ le Kanaan-nyigba dzi.26 Wogblɔ nɛ be: “Yosef gale agbe, eye eyae le Egipte-nyigba blibo la katã dzi ɖum!”+ Ke meʋã dzi nɛ o, elabena mexɔ wo dzi se o.+27 Esi wogblɔ nya siwo katã Yosef gblɔ na wo la nɛ, eye wòkpɔ tasiaɖam siwo Yosef ɖo ɖa be woatsɔ akɔe la, agbe gaɖo wo fofo Yakob ŋu.28 Eye Israel do ɣli gblɔ be: “Enyo! Vinye Yosef gale agbe! Mayi aɖakpɔe ɖa hafi aku!”+

robotstxt: allowed

filter: keep


text:
Aleke Mawɔ Aɖu Tetekpɔwo Dzi?
Sɔhɛwo Biana Be
Aleke Mawɔ Aɖu Tetekpɔwo Dzi?
▪ Esime Karen va ɖo kplɔ̃ɖofea la, mede miniti ewo teti hafi wòkpɔ ɖekakpui eve aɖewo va ɖo kple nugo gã geɖewo o. Nu siwo le nugoawo me la menɔ ɣaɣla ɖee o. Do ŋgɔ la, esee ɖekakpui mawo ke gblɔ be “nunono geɖe” ayi adzi le kplɔ̃ɖofea.
Gake Karen megblɔe na edzilawo o. Ewɔ nɛ be fefem koe ɖekakpuiawo nɔ. Eye be, kura gɔ̃ hã, ame tsitsi aɖewo anɔ afea me godoo. Kasia, Karen se gbe nyanyɛ aɖe le emegbe be: “Nu ka fe tsitree nètsi ɖe afi ma? Ðe nèdi be yeagblẽ azãa me na mía?” Esi Karen trɔ la, ekpɔ xɔlɔ̃a Jessica wòlé biyatukpa eve siwo woʋu tetie nye ema la ɖe asi. Jessica do ɖeka ɖe Karen gbɔ hegblɔ be, “Mègagblɔ nam be yemetsi aɖu agbe vi aɖe o lo!”
Karen di be yeagbe. Gake exɔxɔ fe nyafoɖeanua nu sẽ wu ale si wòsusui. Menye aha lae dzroe o. Nya la koe nye be xɔlɔ̃a ye Jessica nye, eye Karen medi be yeanye azãmegblẽla abe ale si Jessica gblɔe ene o. Hekpe ɖe eŋu la, Karen bua Jessica abe nyɔnuvi nyuiwo dometɔ ɖeka ene. Eye ne eya kura le aha nom la, ke nu kae gblẽ le enono ŋu? Karen gblɔ na eɖokui be, ‘Biya koe ɖe. Mele abe atike muamewo zazã alo gbɔdɔdɔ ene o.’
NE SƆHƐE nènye la, àte ŋu anɔ go dom tetekpɔ vovovowo. Zi geɖe la, esia tsoa ame siwo fe vidzinu to vovo gbɔ. Ramon, * si xɔ fe 17 la gblɔ be: “Nyɔnuviwo ɖea fu nam le suku ŋutɔ. Wodina be yewoanɔ asi kam ame ŋu ne yewoakpɔ be afi kae wòaɖe mɔ ɖe yewofe nuwɔnaa ŋu ase ɖo hã. Ne ègblɔ be womegawɔe o la, meɖoa to me na wo o!” Deanna, si hã xɔ fe 17 la hã to fuɖename ma tɔgbi me. Egblɔ be: “Ŋutsuvi aɖe te ɖe ŋunye hekpla asi kɔ nam. Mefo efe abɔ ɖa enumake hegblɔ nɛ be, ‘Nu kae nye ema wɔm nèle nam? Nyemenya wò gɔ̃ hã o!’”
Ðewohĩ wò hã èle tetekpɔwo me tom, eye nèse le ɖokuiwò me be ɖeko nyafoɖeamenua nu le sesẽm ɖe edzi. Abe ale si Kristotɔ aɖe gblɔe ene la, “tetekpɔwo ɖea fu na ame abe ale si ame aɖe anɔ ʋɔ fom na wò atraɖii togbɔ be èŋlɔ nu kla ɖi be Mègafo Ʋɔa O hã ene.” Ðe nèdoa go tetekpɔwo enuenu wu ale si nèsusuia? Le kpɔɖeŋu me, ɖe nu siwo gbɔna la dometɔ aɖe zua tetekpɔ na wòa?
□ Atamanono
□ Aha muame nono
□ Atike muamewo zazã
□ Amamaɖeɖenuwɔnawo kpɔkpɔ
□ Gbɔdɔdɔ manɔsenu
□ Bubuwo ․․․․․
Ne èkpɔe be nu siawo dometɔ aɖe zua tetekpɔ na ye la, mègafo nya ta enumake be yemedze anye Kristotɔ o. Àte ŋu asrɔ̃ ale si nàɖu dzodzro vɔ̃wo dzi ahakpe akɔ kple tetekpɔwo dzidzedzetɔe. Alekee nàte ŋu awɔ esiae? Nu siwo gbɔ tetekpɔwo tsona nyanya akpe ɖe ŋuwò. Bu wo dometɔ etɔ̃ ŋu kpɔ.
1. Blidomademade. Nu gbegblẽ wɔwɔ fe dzodzro le amegbetɔ madeblibowo katã me. Apostolo Paulo, si nye Kristotɔ si tsi le gbɔgbɔ me, kura gɔ̃ hã lɔ̃ ɖe edzi be: “Ne medi be mawɔ nu si sɔ la, nu vɔ̃ɖi boŋ nɔa menye.” (Romatɔwo 7:21) Eme kɔ fãa be, ate ŋu adzɔ bɔbɔe be ame dzɔdzɔetɔ kekeake gɔ̃ hã ate ŋu ava kpɔe be “ŋutilã fe nudzodzro kple ŋkuwo fe nudzodzro” le ŋusẽ kpɔm ɖe ye dzi. (1 Yohanes 2:16) Gake nu gbegblẽ wɔwɔ fe nudzodzroa ŋu bubu fũu agblẽ nyaa ɖe edzi, elabena Biblia gblɔ be: “Ne nudzodzro la fɔ fu la, edzia nu vɔ̃.”—Yakobo 1:15.
2. Nu siwo yia edzi fo xlã mí fe ŋusẽkpɔɖeamedziwo. Tetekpɔwo le afi sia afi si nàtrɔ ɖo. Trudy gblɔ be: “Amewo foa nu tso gbɔdɔdɔ ŋu ɣesiaɣi le suku kple le dɔwɔfe. Wonana wòdzena abe nu dodzidzɔname ŋutɔ aɖe ene le television kple sinimawo me. Asesẽ ŋutɔ hafi nàkpɔ emetsonu gbegblẽawo adze sii!” Nu siwo me Trudy ŋutɔ to na wònya ŋusẽ si gbegbe nu siwo yia edzi fo xlã mí fe ŋusẽkpɔɖeamedzi nu sẽe. Egblɔ be: “Ame aɖe fe nu lé dzi nam esime mexɔ fe 16 eye mesusu be lɔlɔ̃ ŋutɔŋutɔe. Danye yɔm da ɖi hegblɔ nam be, ne nyemetso kadodo ma o la, fu koe mava fɔ mlɔeba. Ewɔ nuku nam ŋutɔ be danye ate ŋu asusu nu ma gbegbe ɖe ŋunye! Gake ɣleti eve pɛ ko megbe la, mefɔ fu nyatefe.”
3. “Sɔhɛmenɔɣi fe nudzodzrowo.” (2 Timoteo 2:22) Esia lɔ nu ɖe sia ɖe si dzroa sɔhɛwo, abe didi be amewo nalɔ̃ yefe nya, alo didi vevie be yeana amewo nanya be yeto vovo na ame bubuwo ene, ɖe eme. Dzodzro mawo menye nu gbegblẽ le wo ɖokui si o, gake ne mèda sɔ o la, woate ŋu ana akɔkpekpe kple tetekpɔwo asesẽ na wò wu ale si dze. Le kpɔɖeŋu me, didi be amewo nanya be yeto vovo na ame bubuwo ate ŋu awɔe be nàva nɔ tsitre tsim ɖe agbe nyui nɔnɔ fe dzidzenu siwo wofia wò le afe me la ŋu. Nu siae dzɔ ɖe Steve dzi esime wòxɔ fe 17. Egblɔ be: “Meva dze aglã ɖe dzinyelawo ŋu eye mewɔ nu ɖe sia ɖe si wogblɔ nam be magawɔ o—eye nu siawo katã dzɔ le nye nyɔnyrɔxɔxɔ vɔ megbe teti.”
Le nyatefe me la, ŋusẽkpɔɖeamedzi siwo me míedzro la nu sẽna ŋutɔ. Ke hã, àte ŋu aɖu tetekpɔwo dzi. Alekee?
▪ Gbãa, de dzesi tetekpɔ si kpɔa ŋusẽ ɖe dziwò wu. (Ðewohĩ nède dzesi esia xoxo le etame.)
▪ Azɔ, bia ɖokuiwò be, ‘Zi geɖe la, ɣekaɣie tetekpɔ sia dina be yeado mo ɖa?’ Wɔ dzesi ɖe nya siwo le ete la dometɔ ɖeka xa:
□ Le suku
□ Le dɔme
□ Ne nye ɖeɖe meli
□ Ɣebubuɣiwo
Ɣeyiɣi si tututu tetekpɔa ate ŋu ado mo ɖa nyanya akpe ɖe ŋuwò nàfo asa nɛ kura. Le kpɔɖeŋu me, gbugbɔ de ŋugble tso kpɔɖeŋu si míetsɔ dze nyati sia gɔmee ŋu kpɔ. Nu kawoe nye nuxlɔ̃amedzesi siwo ana Karen nanya be afɔku anɔ kplɔ̃ɖofe si wòde la? Alekee wòate ŋu afo asa na tetekpɔa kura hafi?
▪ Fifia si nèɖe afɔ siawo be (1) nède dzesi tetekpɔa kple (2) nènya ɣeyiɣi si wòate ŋu ado mo ɖa la, èsu te azɔ hena nuwɔwɔ. Nu vevi gbãtɔ si nàwɔe nye be nàlé tetekpɔa nu alo nàfo asa nɛ kura. Ŋlɔ nu si nàte ŋu awɔ la ɖe ete.
․․․․․
․․․․․
(Kpɔɖeŋuwo: Ne edzɔna be le kpakpa tso suku vɔ megbe nèdoa go sukuhatiwo wofoa nya ɖe nuwò be nàva kpɔ gome le atamanono me kpli yewo la, ɖewohĩ anyo be nànɔ mɔ bubu tom be nàfo asa na gododo woamawo. Ne woɖoa amamaɖeɖenuwɔnawo ɖe wò edziedzi le Internet dzi la, ke àkpɔe be anyo be yealé kɔmpiuta fe dɔwɔɖoɖo siwo axe mɔ na nu mawo la ɖe wò kɔmpiuta dzi. Azɔ hã, àte ŋu agaɖɔ ŋu ɖo geɖe wu le nya siwo fomevi nèŋlɔna ɖe Internet dzi nyadifewo me ŋu.)
Le nyatefe me la, màte ŋu afo asa na tetekpɔwo keŋkeŋ o. Ava dzɔ godoo be nàva dze ŋgɔ tetekpɔ aɖe si nu ate ŋu asẽ ŋutɔ, ɖewohĩ le ɣeyiɣi si mèle mɔ kpɔm nɛ kura o me. Nu kae nàte ŋu awɔ?
Nɔ dzadzraɖoɖi. Esime “Satana nɔ [Yesu tem] kpɔ” la, Yesu gbe nu le egbɔ enumake. (Marko 1:13) Nu ka tae? Elabena Yesu nya nyametsotso si wòle be yeawɔ ku ɖe nu si wòtsɔ nɔ ye tem kpɔ la ŋu xoxo. Bu eŋu kpɔ. Menye robot alo mɔ̃ si wɔa dɔ le mɔ ɖeka nue Yesu nye o. Ate ŋu ana ta le tetekpɔ me. Gake eɖoe kplikpaa do ŋgɔ be yeaɖo to ye Fofo ɣeawokatãɣi. (Yohanes 8:28, 29) Nyatefee Yesu to esime wògblɔ be: “Meɖi tso dzifo va, menye be mawɔ nye ŋutɔ nye lɔlɔ̃nu o, ke boŋ ame si dɔm ɖa la fe lɔlɔ̃nu.”—Yohanes 6:38.
Ŋlɔ susu eve siwo ta wòle be nàɖu tetekpɔ si nèdoa go edzidzi wu la dzi kple mɔ siwo dzi nèɖoe be yeato awɔ esia la ɖe fli siwo le ete la dzi.
1. ․․․․․
2. ․․․․․
Ðo ŋku edzi be ne èna ta le tetekpɔ me la, ekema èzu kluvi na wò nudzodzrowo. (Tito 3:3) Nu ka tae nàɖe mɔ wò nudzodzrowo naɖu afetɔ ɖe dziwò? Ðee fia be yetsi, to wò seselelãmewo dzi ɖuɖu me, tsɔ wu be nàɖe mɔ woakpɔ ŋusẽ ɖe dziwò.—Kolosetɔwo 3:5.—g08 08-E.
[Etenuŋɔŋlɔ]
^ mm. 6 Míetrɔ ŋkɔ siwo le nyati sia me.
BU NYA SIAWO ŊU
▪ Ðe woate ŋu ate nuwɔwɔ deblibowo kpɔa?—1 Mose 6:1-3; Yohanes 8:44.
▪ Ne èɖu tetekpɔ dzi la, alekee wò nutefewɔwɔ awɔ dɔ ɖe ame bubuwo dzi?—Lododowo 27:11; 1 Timoteo 4:12.
[Aɖaka si le axa 15]
MƆFIAME
Dzra ɖo ɖe nya si nàgblɔ na ame aɖe si atee kpɔ be yeable wò ade nu gbegblẽ wɔwɔ me la ŋu do ŋgɔ. Megatsi dzi fũu o. Mehiã be nàgblɔ nya aɖeke si afia be èbua ɖokuiwò ame dzɔdzɔe o. Zi geɖe la, nyaa gbegbe ɖeɖe dzaa koe nye nu si hiã. Le kpɔɖeŋu me, ne sukuhati aɖe tsɔ atamanono ɖo ŋkuwòme la, àte ŋu agblɔ nɛ be: “Mègagblẽ edome na ɖokuiwò o. Nyemenoa atama o!”
[Nɔnɔmetata si le axa 16]
Ne èna ta le tetekpɔ me la, ekema èzu kluvi na wò nudzodzrowo


text:
siatɔwo Ƒe Ƒe Yeye La—Ðe Wòle Be Kristotɔwo Naɖuia?
Asiatɔwo Ƒe Ƒe Yeye La—Ðe Wòle Be Kristotɔwo Naɖuia?
ƑE SIA fe la, amewo fe agbɔsɔsɔme gbogbotɔ kekeake siwo zɔa mɔ le xexea me le fea me la ɖoa ta Asia, le January loo, alo February me. Asiatɔ miliɔn alafa geɖe trɔna yia wofe fometɔwo gbɔ be yewoaɖu Asiatɔwo fe Ƒe Yeye la. *
Asiatɔwo fe Ƒe Yeye lae nye azã vevitɔ kekeake na Asiatɔwo. Azã la dzea egɔme le Chinatɔwo fe ɣletigbalẽ fe dzinu yeye gbãtɔ dzi, alo le January 21 kple February 20 dome le ɣletigbalẽ si míezãna la fe akɔntabubu nu. Azãɖuɖua xɔa ŋkeke geɖe, alo wonɔa eɖum ʋuu kwasiɖa eve.
Susu si koŋ le megbe na Ƒe Yeye zã sia ɖuɖue nye nuwo fe gɔmedzedze yeye; fe xoxoa ɖoɖo ɖa kple dzaadodo na fe yeyea. Be amewo nadzra ɖo ɖe azãɖuɖua ŋu la, wodzraa wofe afewo me ɖo nyuie heɖoa atsyɔ̃ na wo, woflea awu yeyewo, woɖaa nuɖuɖu siwo fe ŋkɔwo fe gɔmesese do fome kple “nunyoname” alo “nudzedziname,” amewo xea wo ŋuti fewo, eye woɖɔa wo nɔewo dome masɔmasɔwo ɖo. Le Ƒe Yeyea Ðugbe la, wotea ŋu naa nu wo nɔewo hebia dzɔgbenyui na wo nɔewo, eye zi geɖe la, esia nyea kesinɔnu kple nudzedziname biabia; wonaa nu babla dzĩwo, siwo woyɔna be aklama fe ga, woɖua nuɖuɖu tɔxɛwo, wodaa “knockout” alo “bandit;” wokpɔa ʋɔ driba wɔwɔe siwo nɔa amadede vovovo me alo dzata wɔwɔewo fe ɣeɖuɖu, alo woa kple wofe fometɔwo kpakple xɔlɔ̃wo kpɔa dzidzɔ ɖekae.
Gɔmesese deto aɖewo le kɔnu siawo ŋu. Numekugbalẽ aɖe ɖe nu me be: “Nu si koŋ ŋu fomewo, xɔlɔ̃wo, kple fometɔwo tsia dzi ɖoe nye be yewoakpɔ egbɔ be woabia dzɔgbenyui na yewo, yewoade bubu mawuwo kple gbɔgbɔwo ŋu, eye yewoabia nunyoname hena fe yeyea.” (Mooncakes and Hungry Ghosts: Festivals of China) Esi wònye be azãɖuɖu sia lɔa kɔnu kple subɔsubɔwɔna geɖewo ɖe eme ta la, aleke wòle be Kristotɔwo nabui? Ðe wòle be woabui abe dekɔnu dzro aɖe ko enea? Ðe wòle be Kristotɔwo naɖuia?
“Ðo Ŋku Efe Dzɔtsofe Dzi”
Chinatɔwo fe lododo nyanyɛ aɖe gblɔ be: “Ne èle tsi nom la, ɖo ŋku efe dzɔtsofe dzi.” Esia ɖe bubu deto si gbegbe Asiatɔwo dea wo dzilawo kple wo tɔgbui siwo me wodzɔ tso ŋu la fia. Ele dzɔdzɔme nu be viwo nade bubu sia tɔgbi wo dzilawo ŋu, esi wònye be wo dzilawoe na agbe wo ta, eye esia wɔa akpa vevi aɖe le Ƒe Yeyea ɖuɖu me.
Ðikekemanɔmee la, Ƒe Yeye zãa fe Ƒetogbea alo Dzodragbea ye nyea azãa fe akpa si doa dzidzɔ na Asiatɔwo wu. Le zã ma me la, fome geɖewo foa fu hena kplɔ̃ɖoɖo tɔxɛ aɖe. Esia nyea ɣeyiɣi aɖe si me fometɔwo gava wɔa ɖeka, si ame siwo le xexea fe akpa ma la dometɔ aɖeke medina be wòato ye ŋu o. Le kplɔ̃ɖofea la, menye fometɔ siwo va la koe wodzraa nɔfe ɖo ɖi na o, ke wodzraa nɔfe ɖo ɖi na ame siwo ku xoxo hã, siwo woxɔ se be wonɔa yewo dome le gbɔgbɔ me. Numekugbalẽ aɖe gblɔ be: Le kplɔ̃ɖofe sia la, “kadodo ŋutɔŋutɔ nɔa tɔgbui kukuwo kple fometɔwo dome.” Numekugbalẽ bubu hã gblɔ be: “Esia nana wogadea dzo yeye fomedodo si le agbagbeawo kple kukuawo dome la me, kple susu be tɔgbui kukuwo nakpɔ fomea ta le fe bliboa me.” Aleke wòle be Kristotɔwo nabu dekɔnu siawoe?
Kristotɔwo hã dina vevie be yewoade bubu yewo dzilawo ŋu ahalɔ̃ wo. Wowɔna ɖe aɖaŋu si Mawu ɖo be, “Ðo to fofowò, si dzi wò, eye mègado vlo dawò, ne eku nyagã o!” la dzi. (Lododowo 23:22) Wowɔna ɖe Biblia fe sedede si nye, “‘Bu fofowò kple dawò’; si nye sedede gbãtɔ si ŋu ŋugbedodo kpe ɖo: ‘Bene eme nanyo na wò, eye nànɔ agbe didi le anyigba la dzi’” hã dzi. (Efesotɔwo 6:2, 3) Ɛ̃, Kristotɔ vavãwo dina be yewoade bubu yewo dzilawo ŋu ahalɔ̃ wo!
Biblia fo nu nyui tso fometɔwo fe kplɔ̃ɖoɖo tuameɖowo ŋu. (Hiob 1:4; Luka 15:22-24) Ke hã, Yehowa de se be: ‘Ame aɖeke meganɔ dowòme, si anye adzetɔ, nukala, kple ŋɔliyɔla o.’ (5 Mose 18:10, 11) Nu ka tae wòde se sia ɖo? Elabena Biblia ɖe nɔnɔme si tututu me ame kukuwo le la fia. Egblɔ be: “Agbagbeawo nyae be, yewogbɔna kuku ge, ke kukuawo menya naneke o.” Esi wònye be kukuawo menya naneke o ta la, womate ŋu akpɔ gome le nuwɔna aɖeke me kple agbagbeawo o; nenema kee womate ŋu akpe ɖe mía ŋu alo awɔ nuvevi mí hã o. (Nyagblɔla 9:5, 6, 10) Mawu fe Vi, Yesu Kristo, tsɔ ku sɔ kple alɔ̃dɔdɔ ayi eme ʋĩi, eye ame kukuwo fe tsitretsitsi si gbɔna me koe kukuawo afɔ tso alɔ̃dɔdɔ sia me le.—Yohanes 5:28, 29; 11:11, 14.
Gakpe ɖe eŋu la, Biblia ɖee fia be gbɔgbɔ vɔ̃ siwo srɔ̃a ame siwo ku fe nɔnɔme abe ameawoe wonye ene lae nye nu siwo amewo yɔna be “ŋɔliwo” kple ame kukuwo fe “gbɔgbɔwo.” Nu ka tae wowɔa nu alea ɖo? Susuae nye be, wodi be yewoakplɔ amewo atrae ahakpɔ ŋusẽ vɔ̃ɖi ɖe wo dzi! (2 Tesalonikatɔwo 2:9, 10) Le nyatefe me la, ɖe Mawu fe sededewo kpɔa mía ta tso afɔku me. Eya ta esi Kristotɔwo lɔ̃ Yehowa eye wodi be yewoanɔ dedie ta la, wodzea nunya hefoa asa na dekɔnu ɖe sia ɖe si do fome kple tɔgbui kukuwo fe “gbɔgbɔwo” subɔsubɔ alo dekɔnu siwo wowɔna be woatsɔ abia wofe ametakpɔkpɔ.—Yesaya 8:19, 20; 1 Korintotɔwo 10:20-22.
Le go bubu me la, Kristotɔwo dina be yewoade bubu “Fofo . . . si gbɔ wòtso be ŋkɔ le fome sia fome, si le dzifo kple anyigba dzi la si” la ŋu. (Efesotɔwo 3:14, 15) Ame kae nye Fofo ma? Eyae nye mía Wɔla kple Agbenala, Yehowa Mawu. (Dɔwɔwɔwo 17:26) Eya ta ne míele Ƒe Yeye fe kɔnuwo ŋu bum la, anyo be míabia mía ɖokui be: Aleke Yehowa bua kɔnu mawoe? Ðe wòkpɔa ŋudzedze ɖe wo ŋua?—1 Yohanes 5:3.
Bubudede Afekɔ Ƒe Mawuwo Ŋu
Asiatɔwo fe Ƒe Yeye zãa ɖuɖu lɔa kɔnu geɖe siwo bɔ ɖe nuto mawo me la wɔwɔ ɖe eme; wonye kɔnu siwo dzi wotona dea bubu mawu siwo afekɔwo subɔna kple trɔ̃ bubuwo ŋu, abe ʋɔtrumawu, anyigbamawu alo ametakpɔkpɔ fe gbɔgbɔ, kesinɔnu alo nunyoname fe mawu, kpakple dzodofe alo mlekpui fe mawu ene. Bu kɔnu aɖe si wowɔna tsɔ dea bubu dzodofemawua ŋu la ŋu kpɔ. * Woxɔe se be ŋkeke ʋɛ aɖewo do ŋgɔ na Ƒe Yeyea la, mawu sia zɔa mɔ yia dzifo ɖanaa akɔnta Yaspis Fiagã, si nye mawu si fo Chinatɔwo fe mawuwo katã ta la, tso fomea ŋu. Ƒomea ɖaa nu tɔxɛ aɖe tsɔ doa mɔ dzodofemawu sia, wonanae numevivinuwo kpakple akpɔnɔ vivi bɔbɔewo kple susu be wòatsɔ nyatakaka nyuiwo ayii na yewo. Be woado mɔe wòayi agagbɔ kaba la, fomea ɖea efe nɔnɔmetataa dana ɖi, eye ɣeaɖewoɣi la, wosisia numevivinuwo ɖe nuto nɛ, eye wotɔa dzoe le gota. Le Ƒe Yeyea fe Ƒetogbea la, wotsɔa efe nɔnɔmetata yeye dana ɖe mlekpuia tame tsɔ nɔa ekpem va afea me hena fe si me woadze.
Togbɔ be adze abe ɖe naneke megblẽ le dekɔnuawo dometɔ aɖewo ŋu o ene hã la, Kristotɔwo dina be yewoawɔ ɖe nya si Mawu fe Nya la gblɔ ku ɖe mawusubɔsubɔ ŋu la dzi. Le go sia me la, Yesu Kristo gblɔ be: “Yehowa wò Mawu ye wòle be nàde ta agu na, eye eya ɖeka koe wòle be nàwɔ subɔsubɔdɔ kɔkɔe na.” (Mateo 4:10) Eme kɔ fãa be Mawu di be míade ta agu na ye ɖeka ko. Nu ka tae? Bu nya sia ŋu kpɔ: Yehowae nye mía Fofo si le dzifo. Alekee vifofo aɖe ase le eɖokui me ne viawo gbe nu le egbɔ hetrɔ ɖe vifofo bubu ŋu? Ðe esia magbã dzi nɛ vevie ŋutɔ oa?
Yesu bu Fofoa si le dzifo la be eyae nye “Mawu vavã ɖeka la,” eye Yehowa ŋutɔ gblɔ na esubɔlawo eme kɔ fãa be “Mawu bubu aɖeke” naganɔ wo si kpe ɖe ye ŋu o. (Yohanes 17:3; 2 Mose 20:3) Eya ta Kristotɔ vavãwo di be yewoadze Yehowa ŋu, ke menye be yewoado kpo nutefewɔwɔ nɛ alo ado dziku nɛ to mawu bubuwo subɔsubɔ me o.—1 Korintotɔwo 8:4-6.
Aʋatsodzixɔse Kple Gbɔgbɔyɔyɔ
Asiatɔwo fe Ƒe Yeye la do fome kplikplikpli kple ɣletivimefakaka hã. Chinatɔwo tsɔa lã 12—siwo fe ɖewoe nye ʋɔ driba, kpɔ̃, fie (kese), fɔmizi, kple bubuawo—siwo dzi wonɔa te ɖo kaa ɣletivimefa la dometɔ ɖeka fe ŋkɔ naa fe yeye ɖe sia ɖe. Wobua lã sia be eya gbɔe agbenɔnɔ kple nɔnɔme siwo ava nɔ ame siwo woadzi le fe ma me si la atso, alo eyae ana be nu nadze edzi na yewo ne yewokpɔ gome le dɔwɔna fomevi aɖewo me le fea me. Wotrɔ asi le dekɔnu siwo wowɔna le Asiatɔwo fe Ƒe Yeye zã ɖuɣi, siwo dome bubudede kesinɔnumawu alo nunyonamemawua ŋu le, la ŋu be woahe “dzɔgbenyui” avae na amewo. Aleke wòle be Kristotɔwo nabu dekɔnu siawoe?
Mawu fe Nya, Biblia la, ɖee fia be Yehowa gblɔ na ame siwo trɔ ɖe ‘dziŋgɔli me nyalawo, ame siwo ɖea ŋku ɖe dzinuviwo, eye wodzea si nu si gbɔna dzɔdzɔ ge ɖe [wo dzi] le dzinu [yeye] me’ ŋu la be yemekpɔ ŋudzedze ɖe wofe nuwɔna sia ŋu o. Efo nu tsi tsitre ɖe mawu siwo nye “aklama” kple “dzɔgbe” subɔsubɔ ŋu. (Yesaya 47:13; 65:11, 12) Le esi Mawu subɔla vavãwo nanɔ ŋu ɖom ɖe mawu manyatalenu, alo ŋusẽ makpɔmakpɔ, aɖe si woxɔe se be edo fome kple gbɔgbɔwo alo ɣletiviwo ŋu tefe la, Biblia gblɔ na wo be: “Ðo ŋu ɖe Yehowa ŋu tso dzi blibo me, ke mègaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.” (Lododowo 3:5, 6) Le nyatefe me la, aʋatsodzixɔsewo wɔa amewo kluviwoe, gake Biblia me nyatefeawo ya naa ablɔɖe ame.—Yohanes 8:32.
Ðee Fia Be Yelɔ̃ Mawu
Afi si Asiatɔwo fe Ƒe Yeye zã ɖuɖu kple kɔnu siwo do fome kplii la dzɔ tso nyanya nye nya ɖeka; eye be ame natso nya me be yemakpɔ gome le eme o hã nye nya bubu kura. Ne enye kɔnu le nuto si me nèle me be amewo ɖua Asiatɔwo fe Ƒe Yeye zãa fe sia fe alo be wò fometɔwo kpɔa gome le Ƒe Yeyea fe kɔnuwo me abe dekɔnu ene la, ekema nyametsotso gã aɖe dze ŋgɔ wò.
Le nyatefe me la, ebia dzinɔamefo kple tameɖoɖo kplikpaa hafi ame nate ŋu anɔ te sesĩe ɖe nyafoɖeamenuwo nu. Nyɔnu Kristotɔ aɖe si le Asia la gblɔ be, “Menɔ vɔvɔ̃m ŋutɔ elabena ame siwo dome mele la katã kpɔa gome le Ƒe Yeyea ɖuɖu me, gake nye koe mekpɔa gome le eme o.” Nu kae kpe ɖe eŋu? Egblɔ be, “Ŋusẽdodo lɔlɔ̃ si le asinye na Mawu ye kpe ɖe ŋunye.”—Mateo 10:32-38.
Ðe lɔlɔ̃ sẽŋu sia tɔgbi le asiwò na Yehowa? Susu geɖe li siwo tae wòle be nàlɔ̃e ɖo. Menye trɔ̃ manyatalenu aɖee na agbe wò o, ke boŋ Yehowa Mawu, ame si ŋu Biblia gblɔ le be, “Gbɔwò agbedzɔfe le, eye wò kekeli me míele kekeli kpɔm le,” la gbɔe wò agbe dzɔ tso. (Psalmo 36:10) Yehowa ye na nuwo katã wò eye eya kee na nèkpɔa dzidzɔ le agbe me, ke menye nunyonamemawu alo dzodofemawu aɖekee o. (Dɔwɔwɔwo 14:17; 17:28) Ðe wò hã àlɔ̃ Yehowa atsɔ aɖee afia be èkpɔ ŋudzedze ɖe nu siwo wòwɔ na wò la ŋua? Kakaɖedzi nenɔ asiwò be ne èwɔe alea la, Yehowa ayra wò geɖe ŋutɔ.—Marko 10:29, 30.
[Etenuŋɔŋlɔwo]
^ mm. 2 Woyɔnɛ le Eŋlisigbe me be Lunar New Year alo Chinese New Year (Chinatɔwo fe Ƒe Yeye) alo Spring Festival (Adamezã); eye woyɔnɛ le Chinagbe me be Chun Jie, le Vietnamgbe me be Tet, le Koreagbe me be Solnal, alo Losar le Tibetgbe me.
^ mm. 14 Wowɔa dekɔnu siwo ŋu míefo nu tso le nyati sia me la le mɔ vovovowo nu le Asianyigba katã dzi, gake taɖodzinu ɖeka koe le megbe na wo katã. Kpɔ December 22, 1986 fe yevugbe me Nyɔ!, axa 20-21 kple January 8, 1970 fe yevugbe me Nyɔ!, axa 9-11 hena nyatakaka bubuwo.
[Aɖaka/Nɔnɔmetata si le axa 23]
Kakaɖedzinana Xɔlɔ̃wo Kple Ƒometɔwo
Enye nyatefe be, ne fometɔ aɖe dzudzɔ gomekpɔkpɔ le Ƒe Yeye zã sia ɖuɖu me la, ate ŋu aɖe fu na xɔlɔ̃wo kple fometɔwo vevie. Ate ŋu ate ɖe wo dzi, ave wo, alo ana woase le wo ɖokui me be edo ŋukpe yewo. Ke hã, nu geɖe li ame ate ŋu awɔ atsɔ akpɔ egbɔ be fomedodo nyui nakpɔtɔ anɔ woa kple efe fometɔwo dome. Bu nya siwo Kristotɔ aɖewo, siwo le Asia fe nuto vovovowo me la, gblɔ ŋu kpɔ:
Jiang: “Ɣeyiɣi didi aɖe do ŋgɔ na Ƒe Yeyea la, meyi ɖasrã nye fometɔwo kpɔ heɖe nu si ta nyemaganɔ gome kpɔm le kɔnu nyanyɛ aɖewo siwo wowɔna le mía gbɔ me o la me na wo ŋuɖɔɖotɔe. Meɖɔ ŋu ɖo be nyemaɖi gbɔ wofe dzixɔsewo o, eye mezã Biblia tsɔ ɖo wofe biabiawo ŋu na wo bubutɔe. Esia wɔe be míeɖo dze nyuiwo ku ɖe Biblia me nyawo ŋu.”
Li: “Do ŋgɔ na Ƒe Yeye zãa la, metsɔ ŋuɖɔɖo gblɔ na srɔ̃nyeŋutsua bubutɔe be, ele be maɖo to nye dzitsinya be mate ŋu akpɔ dzidzɔ vavãtɔ. Meka ɖe edzi nɛ hã be, ne míeyi ɖasrã efe fometɔwo kpɔ le azãɖuɣia la, nyemawɔ naneke atsɔ ado ŋukpee o. Nukutɔe la, le ŋkeke si dzi efe fometɔwo asubɔ wo tɔgbui kukuwo la, ekplɔm yi tefe bubu aɖe meɖade Kristotɔwo fe kpekpe.”
Xie: “Mena nye fometɔwo nya be melɔ̃ wo, eye megblɔ na wo be nye dzixɔsewo awɔe be mava zu ame ɖɔʋu wu. Mekua kutri vevie be maɖe Kristotɔwo fe nɔnɔme nyui siwo nye tufafa, ŋuɖɔɖo, kple lɔlɔ̃ afia. Ʋɛʋɛʋɛ la, wova dea bubu nye subɔsubɔ ŋu. Srɔ̃nyeŋutsua hã va srɔ̃ Biblia emegbe, eye eya hã va zu Kristotɔ vavã.”
Min: “Mefo nu kple dzinyelawo le tufafa me bubutɔe. Le esi mabia fe yeye fe ‘dzɔgbenyui’ na wo tefe la, megblɔ na wo be medoa gbe ɖa na Yehowa, mía Wɔla la, ɣesiaɣi be wòayra wo eye wòafia mɔ wo ne woakpɔ dzidzɔ kple ŋutifafa.”
Fuong: “Megblɔ na dzinyelawo be mehiã be malala ʋuu Ƒe Yeyea naɖo hafi mava srã nye fometɔwo kpɔ o. Meyina ɖasrãa wo kpɔ edziedzi. Esia do dzidzɔ na dzinyelawo ŋutɔ, eye wodzudzɔ nyahehe ɖe ŋunye. Nɔvinyeŋutsu suetɔ hã va kpɔ ŋudzedze ɖe Biblia me nyatefea sɔsrɔ̃ ŋu.”
[Nɔnɔmetata Tsofe si le axa 20]
Panorama Stock/age Fotostock


text:
Tegliwo ɖoɖo ɖa; wohe to na dukɔa le ŋukeklẽ ta (31-35)
11 Ke dukɔ la de asi liʋiliʋĩlilĩ me vevie le Yehowa ŋkume. Esi Yehowa see la, efe dɔmedzoe bi ɖe wo ŋu, eye dzo tso Yehowa gbɔ va fiã wo dometɔ aɖewo le asaɖa la fe mlɔenu.2 Esi dukɔ la de asi ɣlidodo me na Mose la, efo koko na Yehowa,+ eye dzo la tsi.3 Ale wona ŋkɔ tefe la be Tabera,* elabena afi mae dzo tso Yehowa gbɔ va fiã amewo le.+4 Eye ɖokuitɔdidi fe dzodzro+ ho ɖe ame vovovowo fe ha*+ si le wo dome la me, eye Israel-viwo hã gade asi avifafa me be: “Ame ka gɔ̃e ana lã mí míaɖu?+5 Aleke míeheɖo ŋku tɔmelã siwo míeɖuna le Egipte femaxee kpakple aŋanyi, adzamatre, sabala vovovowo kple gbegãdzi* dzii ale!+6 Ke azɔ nu te mía* ŋu belibeli. Míele naneke kpɔm le afi sia tsɔ wu mana+ sia ko o.”7 Ke mana+ la le abe korianda ku+ ene, eye wòfu abe bedolak-ti me tsi ene.8 Dukɔ la doa go yina ɖafɔnɛ; wotunɛ le té dzi alo tonɛ le to me, woɖanɛ le ze me alo tsɔnɛ foa abolo nogoe;+ evivina abe tatali ene.9 Ne zãmu dza ɖe asaɖa la me le zã me la, mana la hã dzana.+10 Ke Mose se ale si dukɔ la le avi famee, fome ɖe sia ɖe le efam le efe agbadɔ nu. Ale Yehowa do dɔmedzoe vevie,+ eye nya la ve dɔme na Mose hã ŋutɔ.11 Eye Mose gblɔ na Yehowa be: “Nu ka tae nèdo nuxaxa na wò subɔla? Nu ka tae mève nunye o, ale be nètsɔ dukɔ blibo sia katã fe agba dro ɖe dzinye?+12 Alo nyee fɔ dukɔ sia fe fua? Nyee dzi wo hafi nèle gbɔgblɔm nam be: ‘Kɔ wo ɖe wò akɔnu, abe ale si vidzikpɔla* kɔa vi nono ene,’ yi anyigba si ŋu nèka atam ɖo na wo tɔgbuiwo la dzia?+13 Afi kae makpɔ lã le ana dukɔ blibo sia katã? Elabena wole avi fam nam be: ‘Na lã mí míaɖu!’14 Nye ɖeka nyemate ŋu atsɔ dukɔ blibo sia fe nyawo o; ewu tsɔtsɔ nam.+15 Ne aleae nèle nu wɔ ge ɖe ŋunyee la, ekema meɖe kuku, wum fifia.+ Ne ève nunye la, ke mègana makpɔ dzivedonamenu siawo tefe azɔ o.”16 Yehowa gblɔ na Mose be: “Ƒo Israel fe ametsitsi blaadre nu fu nam, ŋutsu siwo nènya be wonye dukɔ la fe ametsitsiwo kple ŋgɔnɔlawo,+ eye nàkplɔ wo ayi takpegbadɔa gbɔ, ne wò kpli wo miatɔ ɖe afi ma.17 Maɖi+ ava fo nu kpli wò le afi ma;+ eye maɖe gbɔgbɔ si le dziwò la fe ɖe+ ada ɖe wo dzi, ne woatsɔ dukɔ la fe agba akpe wò, ale be agba la naganɔ wò ɖeka ko dzi o.+18 Gblɔ na dukɔ la be, ‘Mikɔ mia ɖokuiwo ŋu hena etsɔ,+ elabena miele lã ɖu ge, elabena miefa avi ɖe to me na Yehowa+ be: “Ame ka ana lã mí míaɖu? Eme nyo na mí wu le Egipte.”+ Yehowa ana lã mi miaɖu agaɖui.+19 Miaɖui, menye ŋkeke ɖeka alo ŋkeke eve alo ŋkeke atɔ̃ alo ŋkeke ewo alo ŋkeke blaeve o,20 ke boŋ ɣleti blibo ɖeka sɔŋ, va se ɖe esime wòado to ŋɔti me na mi, eye wòanyɔ ŋu na mi,+ elabena miegbe Yehowa, ame si le mia dome la, eye miefa avi le eŋkume be: “Nu ka ta koŋ míedzo le Egipte ɖo?”’”+21 Eye Mose gblɔ be: “Dukɔ si dome mele la me tɔwo le ŋutsu afɔzɔla akpe alafa ade,+ eye wòa nèbe: ‘Mana lã wo woaɖu wòasu wo ɣleti blibo ɖeka sɔŋ’!22 Alẽ kple nyi nenie woawu na wo wòade wo nu? Alo fumelãwo katãe woaɖe na wo be wòade wo nua?”23 Eye Yehowa gblɔ na Mose be: “Ðe Yehowa fe asi to ɖe emea?+ Azɔ àkpɔe ne nya si gblɔm mele la ava eme na wò loo alo mava eme o.”24 Eya ta Mose do go yi ɖagblɔ Yehowa fe nyawo na dukɔ la. Eye wòfo dukɔ la fe ametsitsi blaadre nu fu hena wova tsi tre fo xlã takpegbadɔ la.+25 Eye Yehowa ɖi va le alilikpo+ me hefo nu kplii,+ eye wòɖe gbɔgbɔ+ si le edzi la fe ɖe da ɖe ametsitsi blaadreawo dometɔ ɖe sia ɖe dzi. Eye wòva eme be, esi gbɔgbɔ la va wo dzi ko la, enumake wode asi nuwɔwɔ me abe nyagblɔɖilawo+ ene,* gake womegawɔ nu nenema emegbe o.26 Ke ŋutsuawo dometɔ eve tsi asaɖa la me. Wofe ŋkɔwoe nye Eldad kple Medad. Eye gbɔgbɔ la va woawo hã dzi, elabena wole ame siwo ŋkɔ woŋlɔ la dome, ke womedo go yi takpegbadɔ la gbɔ o. Ale wote nuwɔwɔ abe nyagblɔɖilawo ene le asaɖa la me.27 Ke ɖekakpui aɖe fu du yi ɖaka eta na Mose be: “Eldad kple Medad le nu wɔm abe nyagblɔɖilawo ene le asaɖa la me!”28 Eye Yosua,+ Nun vi si nye Mose fe subɔvi tso efe ɖekakpuime ke la gblɔ be: “Nye afetɔ Mose, gbee na wo!”+29 Ke Mose gblɔ nɛ be: “Ŋu ʋãm nèle ɖe nunyea? Ao, ɖe madi be Yehowa nakɔ efe gbɔgbɔ la ɖe Yehowa fe dukɔ la me tɔwo katã dzi ne woanye nyagblɔɖilawo hafi!”30 Emegbe Mose kple Israel fe ametsitsiawo gbugbɔ yi asaɖa la me.31 Azɔ Yehowa na ya sesẽ aɖe fo hekplɔ tegliwo tso fu gome va kɔ ɖe asaɖa la ŋu godoo va kpe,+ abe ŋkeke ɖeka fe mɔzɔzɔ le akpa si, kple ŋkeke ɖeka fe mɔzɔzɔ le akpa kemɛ ene, eye woli kɔ ɖi anɔ abɔklugui* eve tso anyigba.32 Ale dukɔ la tso hefɔ tegliawo ŋkeke blibo ma kple zã blibo ma kpakple ŋkeke si kplɔe ɖo la katã. Ame aɖeke mefɔe wònɔ ʋɛ wu homer* ewo o, eye wosia wo ɖe afi sia afi fo xlã asaɖa la godoo va kpe.33 Ke lã la kpɔtɔ le aɖutɛ me na wo, eye womeɖui vɔ hafi Yehowa fe dziku fla ɖe dukɔ la ŋu o, eye Yehowa na amewo ku le dukɔ la dome etefe mekɔ o.+34 Ale wona ŋkɔ tefe la be Kibrot-Hataava,*+ elabena afi mae woɖi ame siwo dzro nu ɖokuitɔdiditɔe ɖo.+35 Emegbe dukɔ la ho tso Kibrot-Hataava ɖo ta Hazerot, eye wotsi Hazerot.+
Etenuŋɔŋlɔ
^ Egɔmee nye, “Dzobibi,” Efia, dzo gã si le bibim flaflafla.


text:
Ŋgɔyiyi Alesi Yehowa Dii Ye Nye Míafe Ŋusẽ Kple Dzidzɔ
Agbemeŋutinya
Ŋgɔyiyi Alesi Yehowa Dii Ye Nye Míafe Ŋusẽ Kple Dzidzɔ
ABE ALESI LUIGGI D. VALENTINO GBLƆE ENE
Yehowa xlɔ̃ nu mí lɔlɔ̃tɔe be: “Mɔ la enye si, mito edzi!” (Yesaya 30:21) Nuxlɔ̃ame sia dzi wɔwɔ nye nye taɖodzinu tso ɣeyiɣi si me ke mexɔ nyɔnyrɔ fe 60 enye sia. Dzinyelawo, amesiwo ʋu tso Italy va tsi Cleveland, Ohio, U.S.A., le fe 1921 mee ɖo kpɔɖeŋu nam tso nye ɖevime ke le taɖodzinu sia ɖoɖo me. Afisiae wonyi mí wo vi etɔ̃awo le—mía kple fonye Mike kpakple fenye Lydia.
DZINYELAWO ku nu me le subɔsubɔha vovovowo ŋu gake mlɔeba ɖeko dzi va ɖe le wo fo. Ke gbeɖeka le fe 1932 me la, Papa ɖo to radio dzi wɔna aɖe le Italygbe me. Yehowa Ðasefowoe nɔ nu fom le radio la dzi, eye nya si Papa se la dzɔ dzi nɛ. Eŋlɔ agbalẽ bia numeɖeɖe bubuwo, eye Ðasefo aɖe si nye Italytɔ tso Yehowa Ðasefowo fe dɔwɔfegã le Brooklyn, New York, va srã mí kpɔ. Le dzeɖoɖo dodzidzɔname aɖe si yi edzi vaseɖe esime ŋu ke me la, dzinyelawo kpɔe be yewoke ɖe subɔsubɔha vavãtɔ ŋu.
Papa kple Dada dze Kristotɔwo fe kpekpewo dede gɔme eye wotsɔa dzidzɔ naa dzefe dzikpɔla mɔzɔlawoe. Togbɔ be ɖevi sue ko menye ɣemaɣi hã la, ŋutsu siawo ɖea mɔ nam mekplɔa wo ɖo le gbefãɖeɖedɔa me eye wona medze ɣeyiɣiawo katã tsɔtsɔ subɔ Yehowae ŋu bubu gɔme. Mɔzɔla siawo dometɔ ɖekae nye Carey W. Barber, si nye Yehowa Ðasefowo fe Dziɖuha la me tɔ fifia. Etefe medidi kura hafi mexɔ nyɔnyrɔ le February 1941 me, esime mexɔ fe 14 o, eye le fe 1944 me la, medze mɔɖeɖedɔa gɔme le Cleveland. Mike kple Lydia hã xɔ Biblia fe nyatefea. Mike subɔ Yehowa vaseɖe efe ku me, eye Lydia kplɔ srɔ̃a Harold Weidner ɖo fe 28 sɔŋ le mɔzɔzɔdɔa me. Egbea wogale ɣeyiɣiawo katã fe subɔsubɔdɔ tɔxɛa me.
Gaxɔmenɔnɔ Do Ŋusẽm Megaɖoe Kplikpaa be Mayi Ŋgɔ
Le fe 1945 fe gɔmedzedze la, wodem game le Chillicothe Gaxɔ si le Ohio la me ɖe esi nye dzitsinya si wotsɔ Biblia na hehee ʋãm be mawɔ nu wòasɔ ɖe Yesaya 2:4 me nyawo si gblɔ be woatsɔ yiwo atu kodziwoe nu ta. Ɣeaɖeɣi la, Yehowa Ðasefowo fe Biblia-srɔ̃gbalẽ ʋɛ aɖewo koe gaxɔdzikpɔlaawo ɖe mɔ be wòanɔ gamenɔla siwo nye Ðasefowo si. Gake Ðasefo siwo tso hame aɖe si tsɔ ɖe afima me kpe ɖe wo ŋu. Wova daa agbalẽ ʋɛ aɖewo ɖe gbeme le gaxɔa gbɔ ɣeaɖewoɣi. Ŋufɔke ne wokplɔ gamenɔlawo yi ɖe tefe siwo woawɔ dɔ le la, wodia agbalẽawo eye wodzea agbagba woɖona gaxɔa me. Esime meva ɖo gaa me la, woɖe mɔ na mí míexɔa agbalẽ geɖe wu. Gake togbɔ be ele nenema hã la, mesrɔ̃ alesi wòle be mabu gbɔgbɔmenuɖuɖu si Yehowa nana nu xɔasii wu ɣeyiɣi ɖesiaɖe—enye nusɔsrɔ̃ aɖe si dzi megaɖoa ŋkui kokoko ɣesiaɣi si mexɔ Gbetakpɔxɔ alo Nyɔ! yeye aɖe.
Togbɔ be woɖe mɔ na mí be míawɔ hamea fe kpekpewo le gaxɔa me hã la, womeɖe mɔ na amesiwo menye Ðasefowo o ya be woava o. Ke hã gaxɔdzikpɔla kple gamenɔla aɖewo bena vana, eye wo dometɔ ʋɛ aɖewo va xɔ nyatefea gɔ̃ hã. (Dɔwɔwɔwo 16:30-34) Nɔviŋutsu A. H. Macmillan fe sasrãkpɔwo fa akɔ na mí ŋutɔ. Ekana ɖe edzi na mí ɣesiaɣi be ɣeyiɣi si míetsɔ le gamee la menye dzodzro o elabena ena hehe mí na dɔ siwo wova de asi na mí emegbe wɔwɔ. Nɔviŋutsu tsitsi lɔlɔ̃ ma fe nuwɔna wɔ dɔ ɖe nye dzi dzi ŋutɔ eye wòna megaɖoe kplikpaa wu be mazɔ Yehowa fe mɔ la dzi.
Mekpɔ Zɔhɛ
Xexemeʋa II ke, woɖe mí le game, eye megayi ɣeyiɣiawo katã fe subɔsubɔdɔa si nye mɔɖeɖedɔa wɔwɔ dzi. Gake fofonye ku le fe 1947 me. Eyata mewɔ ŋutilãmedɔ bene matsɔ akpɔ fomea dzii eye meva nya lãme hehe na ame hã—amehehe sia va kpe ɖe mía ŋu le ɣeyiɣi sesẽ aɖe si me mía kple srɔ̃nye míeto le fe 30 megbe la me. Gake medzo kpo to nya aɖewo dzi. Gbã la, mina magblɔ srɔ̃nye ŋu nya na mi.
Ŋdɔ aɖe me le fe 1949 me, esime menɔ Fiaɖufe Akpata me la, ame aɖe fo ka. Metsɔ telefon la eye mese gbe vivi aɖe le edzi be: “Ŋkɔnyee nye Christine Genchur. Yehowa Ðasefoe menye. Meʋu va Cleveland be madi dɔ aɖe awɔ, eye mele hame si me manɔ dim.” Efe afeme didi tso afisi míafe Fiaɖufe Akpata le, gake efe gbe vivi la nya se nam, eyata meɖɔ míafe akpataa fe mɔ nɛ eye mede dzi fo nɛ be wòadze agbagba ava Kwasiɖagbe—gbemagbe mafo dutofonufo. Esi Kwasiɖagbea ɖo la, nyee nye ame gbãtɔ ɖo Fiaɖufe Akpataa me, gake nɔvinyɔnu amedzro aɖeke meva o. Esime menɔ nua fom katã la, menɔa mɔa nu kpɔm, gake ame aɖeke meva nenema o. Efe ŋufɔke mefo ka nɛ, eye wògblɔ be yemenya ʋuɖofeawo tututu haɖe o. Eyata metsɔe ɖo ɖokuinye dzi be mía kplii míado go ne maɖe nuwo me nɛ nyuie.
Mese be esi edzilawo, amesiwo ʋu tso Czechoslovakia va, xlẽ agbalẽ si nye Where Are the Dead? (Afikae Ame Kukuwo Le?) vɔ la, wodze hadede gɔme kple Biblia Nusrɔ̃viwo. Edzilawo xɔ nyɔnyrɔ le fe 1935 me. Le fe 1938 me la, Christine fofo zu fufofo subɔla (si míeyɔna fifia be dzikpɔla zimenɔla) le Yehowa Ðasefowo fe hame si le Clymer, Pennsylvania, U.S.A. me, eye le fe 1947 me, esime Christine xɔ fe 16 la, exɔ nyɔnyrɔ. Etefe medidi hafi ɖetugbi dzetugbe sia si tsia dzi ɖe gbɔgbɔmenuwo ŋu fe nu lé dzi nam o. Míeɖe mía nɔewo le June 24, 1950, dzi, eye tso ɣemaɣi ke la, Christine nye nye zɔhɛ wɔnutefe si lɔ̃na faa tsɔa Mawu fe Fiaɖufea fe nuwo ɖoa nɔfe gbãtɔ ɣesiaɣi. Meda akpe na Yehowa be zɔhɛ zazɛ̃ sia lɔ̃ míeɖe mía nɔewo.—Lododowo 31:10.
Nu Wɔnuku Aɖe
Míedze mɔɖeɖedɔa wɔwɔ gɔme ɖekae le November 1, 1951, dzi. Ƒe eve megbe le takpekpe aɖe si míewɔ le Toledo, Ohio, me la, Nɔviŋutsu Hugo Riemer kple Albert Schroeder fo nu na mɔɖelawo fe fufofo aɖe si me tɔwo wòdzɔa dzi na be yewoawɔ dutanyanyuigbɔgblɔdɔa. Míawo hã míenɔ amesiawo dome. Wode dzi fo na mí be míayi mɔɖeɖedɔa dzi le Cleveland, gake le ɣleti si kplɔe ɖo ko me la, míexɔ nane si míenɔ mɔ kpɔm na kura o—wokpe mí be míava de Gbetakpɔxɔ Habɔbɔa fe Gilead Biblia Suku fe klass 23 lia si adze egɔme le February 1954 me!
Esi míeku ʋu yina ɖe Gilead Sukua si nɔ South Lansing, New York, ɣemaɣi la, vɔvɔ̃ ɖo Christine ale gbegbe be wònɔa gbɔgblɔ dzi nam be, “Ku ʋua blewu!” Meɖo eŋu nɛ be: “Tatam ko ʋua anɔ ne megakui blewu wu esia, Christine.” Gake esi míeva ɖo sukukpoa dzi vɔ la, etefe medidi hafi míafe dzi dze eme o. Nɔviŋutsu Nathan Knorr do dzaa na mí sukuviawo eye wòkplɔ mí ɖi tsae le kpoa dzi. Eɖe alesi wòle be míalé be na tsi kple elektrikŋusẽ hã me na mí, eye wòte gbe ɖe edzi be nuwo domemagblẽmagblẽ nye nɔnɔme nyui aɖe si wòle be wòanɔ ame si le beléle na Fiaɖufenuwo me. Efe aɖaŋuɖoɖo ma tsi susu me na mí. Míegazãnɛ kokoko.
Míeɖo Yameʋu Yi Rio
Etefe medidi o míewu suku nu eye le December 10, 1954, dzi la, míeɖo yameʋu le New York City, afisi vuvɔ wɔna le eye wònye dzidzɔ na mí be míayi dɔ yeye si wode asi na mí la wɔfe le Rio de Janeiro, Brazil, afisi ŋdɔ ʋuna le sesĩe. Peter kple Billie Carrbello siwo hã nye dutanyanyuigblɔlawo ɖo yameʋua kpli mí. Gafofo 24 ye wòle be míanɔ yameʋua me ne míebu ɣeyiɣi siwo míatsɔ atɔ ɖe Puerto Rico, Venezuela, kple Belém le Brazil fe dziehe hã de eme hafi. Gake le yameʋua fe mɔ̃ fe fuɖeɖe ta exɔ gafofo 36 hafi míekpɔ Rio de Janeiro ɖaa le mía te. Gake enye du dzeani ale gbegbe! Dua me kaɖiwo nɔ dzo dam abe alesi woada lotamekpe ɖe kuntru yibɔ dzi ene, eye dzinuɖiɖia fe keklẽ miaa la nɔ dzedzem le Guanabara fe Adɔ̃ la me tsiwo dzi.
Betel-fomea me tɔ geɖe nɔ mía lalam le yameʋudzefea. Wodo dzaa na mí lɔlɔ̃tɔe, emegbe woku mí yi alɔdzedɔwɔfeae, eye míemlɔ anyi fɔŋli ga etɔ̃ me lɔfo. Le gafofo ʋɛ aɖewo ko megbe la, ŋdi ga la fo nyɔ mí tsɔ ɖo ŋku edzi na mí be míedze míafe dutanyanyuigbɔgblɔdɔa fe ŋkeke gbãtɔ gɔme!
Nane si Míesrɔ̃ Gbã
Etefe medidi o míesrɔ̃ nu vevi aɖe. Míesrã Ðasefowo fe fome aɖe kpɔ fiẽsi aɖe. Esi míedi be míatrɔ ayi alɔdzedɔwɔfea la, míafe afetɔ gbe be, “Ao, migadzo o; tsi le dzadzam,” eye wòdze agbagba be yeade dzi fo na mí be míatsi adɔ. Megblɔ ɖekematsɔlemetɔe tsɔ tsi efe nyaa nu be: “Tsi dzana le afisi míetso va hã.” Eye míelɔe ɖe eme dzo.
Esi towo fo xlã Rio ta la, kaka tsi nadza ko tsia xa ɖe dua me xoxo, eye zi geɖe enaa tsi ɖɔna ɖe dua me. Le ɣeyiɣi kpui aɖe ko me tsia ɖo klo nu na mí. Esi míegogo alɔdzedɔwɔfea la, tsia trɔ zu tɔsisi wɔadã gã aɖe si ɖo akɔta na mí. Míefo tsi nyuie hafi va ɖo Betel mlɔeba. Lãme mekɔ na Christine kura ŋufɔke o; ŋudza sesẽ aɖe [typhoid] dze edzi, si gbã lãme nɛ ɣeyiɣi didi aɖe ŋutɔ. Ðeko wòle be mí amesiwo nye dutanyanyuigblɔla yeyewo míase Ðasefo kpɔnutefe siwo le afima fe nya hafi.
Afɔɖeɖe Gbãtɔwo le Dutanyanyuigbɔgblɔ Kple Mɔzɔzɔ Dɔa Me
Le gɔmedzedze wɔnublanui sia megbe la, míetsɔ didi vevie dze míafe gbeadzisubɔsubɔdɔa gɔmee. Míexlẽa míafe gbefãɖeɖea si woŋlɔ ɖe Portugalgbe me na mí la na amesiame si míedo goe, eye ewɔ abe mí ame evea míafe ŋgɔyiyi sɔ ene. Afemenɔla aɖewo gblɔna na Christine be: “Mele wò nyawo ya me sem, gake nyemele amesia ya tɔ me sem o,” eye woanɔ asi fiamem. Bubuwo hã gblɔna nam be: “Mesea wò ya wò nyawo me, gake nyemesea srɔ̃wò tɔ me o.” Togbɔ be ele nenema hã la, edzɔ dzi na mí be míete ŋu xɔ Gbetakpɔxɔ nudɔdɔ siwo wu 100 le kwasiɖa ʋɛ gbãtɔ mawo me. Le nyatefe me, míafe Biblia-nusrɔ̃vi geɖe xɔ nyɔnyrɔ le fe gbãtɔ si míeva Brazil me, eye esia na míekpɔ alesi gbegbe dutanyanyuigbɔgblɔdɔ sia gbɔna dzidzedze kpɔ gee.
Le fe 1950-awo fe titina la, dzikpɔla mɔzɔlawo mesrãa hame geɖe siwo nɔ Brazil la kpɔna o le nɔviŋutsu siwo dze fe agbɔmasɔmasɔ ta. Eyata togbɔ be meganɔa Portugalgbea srɔ̃m eye nyemefo dutofonufo le eme kpɔ o hã la, wode dɔ asi nam be mawɔ nutome sue dzikpɔdɔ le São Paulo nutome le fe 1956 me.
Esi nutome sue dzikpɔla meva srã hame gbãtɔ si me míeyi kpɔ o fe evee nye ma ta la, amesiame nɔ mɔkpɔkpɔ me vevie na dutofonufoa sese. Esi menɔ nufoa dzram ɖo la, melã Portugalgbe me Gbetakpɔxɔ me nyatiwo klã ɖe agbalẽ ɖeɖee dzi. Kwasiɖa ma gbe Fiaɖufe Akpata me yɔ tititi. Amewo nɔ nufolanɔfea gɔ̃ hã, wo katã wole mɔ kpɔm na wɔna vevi la. Nufoa, alo magblɔ boŋ be nuxexlẽa, dze egɔme. Ne ewɔ sẽ la, mefɔa kɔ dzi kpɔ eye ewɔ nuku nam be màkpɔ ame aɖeke fe ʋaʋã o, ɖeviwo gɔ̃ hã li kpoo. Wo katã wonɔ kpɔyem dũ. Megblɔ ɖe tame be: ‘Ɛhɛ̃, nye pɛ ya gale Portugalgbe dom nyuie alea! Ameawo le to ɖom ŋutɔ.’ Le fe aɖewo megbe esi megava srã hame ma kpɔ la, nɔvi aɖe si nɔ anyi le sasrãkpɔ gbãtɔ ma me biam be: “Èɖo ŋku dutofonufo ma si nèfo dzia? Míese emenya ɖeka pɛ hã me o.” Meʋu eme nɛ be nye ŋutɔ hã nyemese nu geɖe me le nufo ma me o.
Ƒe gbãtɔ ma mexlẽ Zaxarya 4:6 zi geɖe le nutome sue dɔa wɔwɔ me. Emenya siwo nye ‘Mava me to ŋusẽ me o, ke boŋ to nye gbɔgbɔ dzi,’ naa meɖoa ŋku edzi be Yehowa fe gbɔgbɔ la ta koe Fiaɖufedɔa le ŋgɔ yim. Eye eyi ŋgɔ hã togbɔ be edze fã be gbɔdzɔgbɔdzɔwo nɔ mía ŋu hã.
Kuxiwo Kple Yayrawo le Dɔa Wɔwɔ Me
Nutome sue dɔa wɔwɔ fia be ele be nàtsɔ agbalẽŋlɔmɔ̃, agbalẽgo siwo agbalẽ yɔ, mɔzɔɖakawo, kple akplowo ɖe asi anɔ tsatsamee le dukɔa me. Christine wɔ nusi me nunya le be wòŋlɔ xexlẽdzesi ɖe míafe agbawo dzi bene magaŋlɔ naneke be ne míetsɔ du le míafe agbawo ɖemee tso ʋu ɖeka me le bubu me dem o. Ebɔ be míenɔa ʋu me gafofo 15 le mɔ siwo dzi ʋuʋudedi le dzi hafi ɖona afisi míeyina. Ɣeaɖewoɣi wò dzi manɔ dɔme na wò o, vevietɔ ne ʋu siwo tso ŋgɔ gbɔna va le dzedzem le mia ŋu le dzisasrã si ŋu ŋusẽ mele o dzi, eye womimina ɖe wo nɔewo ŋu ale gbegbe be bebli hafi abui nate ŋu ato wo dome. Míeɖoa keteke kple tɔdziʋu, eye míedoa sɔ hã.
Le fe 1961 me la, míedze nutome gã subɔsubɔdɔa gɔme eye míetsoa nutome sue ɖeka me yina bubu me ke meganye tso hame ɖeka me yi bubu me o. Míeɖea sinima siwo Yehowa fe habɔbɔa wɔ fiẽ geɖe—ɣesiaɣi le tefe bubu aɖe. Zi geɖe la, ehiãna be míawɔ nu kaba bene míatso afima nunɔla siwo dina be yewoaxe mɔ ɖe wo ɖeɖe nu la nu. Le du aɖe me la, nunɔla la ɖe fu na xɔtɔ aɖe kakaka wòxɔ xɔ si ŋu wòɖe asi le na mí la le mía si. Míetsɔ ŋkeke geɖe di tefe bubu hafi va ke ɖe ɖe ŋu, gake míegblɔ nya aɖeke na ame aɖeke o ke boŋ míeyɔa tefe gbãtɔ na amesiame. Hafi míadze sinimaa ɖeɖe gɔme la, Christine yi ɖe tefe xoxo ma eye wòfiaa tefe yeyea amesiwo di be yewoakpɔe le afima. Ame 150 ye va fiẽ ma va kpɔ sinima si fe tanya si nye The New World Society in Action (Xexeme Yeye Habɔbɔa Le Dɔ Dzi) sɔ nɛ nyuie la.
Togbɔ be mɔzɔzɔdɔa wɔwɔ le nuto siwo sa ɖe aga me tea ɖeɖi ame ŋu ɣeaɖewoɣi hã la, afima nɔvi ɖokuibɔbɔlawo kpɔa ŋudzedze ɖe míafe sasrãkpɔa ŋu ŋutɔ eye wowɔa amedzro na mí ale gbegbe be wonaa míenɔa wo gbɔ le afe tsɛ siwo me wole me ale be míedaa akpe na Yehowa be míete ŋu va srã wo kpɔ. Yayra dodzidzɔnamewo tso xɔlɔ̃dzedze wo me na mí. (Lododowo 19:17; Xagai 2:7) Eyata kpɔ alesi wòve míi ɖa esi le subɔsubɔ wu fe 21 le Brazil vɔ megbe la, míafe dutanyanyuigbɔgblɔdɔa wɔwɔ va efe nuwuwu!
Yehowa Fia Nusi Míawɔ Mí le Xaxaɣi
Wowɔ dɔ na Christine le fe 1975 me. Míegadze mɔzɔzɔdɔa gɔme gake ɖeko lãmegbegblẽ ganɔ fu ɖem na Christine ɖe edzi. Míekpɔe be anyo wu be míagbɔ va United States ne woada dɔ nɛ. Míeva ɖo Long Beach, California, le April 1976 me, eye míenɔ danye gbɔ. Le duta nɔnɔ fe 20 megbe la, míeganya alesi míanɔ afisiae o. Megadze lãme hehe na amewo gɔme, eye míenɔa agbe ɖe nusi mekpɔ tso eme nu. California nutoa me dziɖuɖua na tefe Christine le kɔ aɖe dzi, gake ɖeko efe lãme nɔ gbɔdzɔgbɔdzɔm ɖe edzi gbesiagbe elabena ɖɔktawo gbe atikewɔwɔ nɛ ʋumadomadoe. Míeganya alesi míawɔ o, eye míebia Yehowa be wòafia mɔ mí.
Gbeɖeka ŋdɔ esi menɔ gbeadzi la, nye ŋku kli ɖɔkta aɖe fe dɔwɔfe, eye enumake metso nya me be mage ɖe edzi. Togbɔ be ɖe ɖɔktaa nɔ afeme yimee nye ma hã la, ena meva efe dɔwɔfea, eye mía kplii míeɖo dze gafofo eve sɔŋ. Eyome egblɔ nam be: “Mekpɔ ŋudzedze ɖe miafe dutanyanyuigbɔgblɔdɔa ŋu, eye mawɔ dɔ na srɔ̃wò femaxee eye nyemado ʋu nɛ o.” Gbɔgblɔ bu ɖem enumake.
Ðɔkta dɔmenyotɔ sia si ŋu wodea bubui na woɖe Christine yi kɔ aɖe si dzi wòwɔa dɔ le, eye efe dɔnyanya na be medidi hafi srɔ̃nye haya o. Aleke gbegbe wòdzɔ dzi na míi enye si be Yehowa fia nusi míawɔ le ɣeyiɣi sesẽ ma me mí!
Dɔdasi Yeyewo
Esi Christine fe lãme sẽ la, míewɔ mɔɖeɖedɔa eye enye dzidzɔ na mí be míekpe ɖe ame geɖe ŋu le Long Beach wova zu Yehowa subɔlawo. Le fe 1982 me, wobia tso mía si be míawɔ nutome sue dzikpɔdɔa le United States. Míedaa akpe na Yehowa gbesiagbe be egazã mí le mɔzɔzɔdɔa me ake—le subɔsubɔdɔa fe akpa si míelɔ̃na vevie. Míesubɔ le California eye emegbe le New England, afisi Portugalgbe hame aɖewo le le nutome suea me. Emegbe wotsɔ Bermuda hã va kpee.
Esi míesubɔ fe ene siwo me míekpɔ dzidzɔ le me vɔ megbe la, wode dɔ bubu asi na mí. Wogblɔ na mí be míate ŋu awɔ mɔɖela vevi dɔa le afisiafi si dze mía ŋu. Togbɔ be eve mí be míaɖe asi le mɔzɔzɔdɔa ŋu hã la, míeɖoe kplikpaa be míayi ŋgɔ le míafe dɔdasi yeyea me. Gake le afika? Esime míenɔ mɔzɔzɔdɔa wɔm la, mede dzesii be Portugalgbe hame si le New Bedford, Massachusetts, la hiã kpekpeɖeŋu—eyata míeɖo ta New Bedford.
Esi míeva ɖo la, hamea ɖo kplɔ̃ kpeɖi aɖe na mí. Esia na míekpɔ alesi gbegbe wokpɔ ŋudzedze ɖe mía ŋui! Ena aɖatsi lólo ɖe ŋku dzi na mí. Ðekakpui kple ɖetugbi srɔ̃tɔ yeye aɖewo siwo si ɖevi sue eve le nyo dɔme xɔ mí ɖe wofe afeme míenɔ wo gbɔ vaseɖe esime míekpɔ xɔ. Le nyatefe me, Yehowa yra ɖe mɔɖeɖedɔ sia dzi wòwu alesi míenɔ mɔ kpɔm nɛ. Tso fe 1986 me la, míekpe ɖe amesiwo ade 40 ŋu le du sia me wova zu Ðasefowo. Wonye míafe gbɔgbɔmefomea me tɔwo. Tsɔ kpe ɖe eŋu la, enye dzidzɔ nam be makpɔ afisia nɔvi atɔ̃ woatsi azu alẽkplɔla siwo léa be na ame. Ðeko wòsɔ kple dutanyanyuigbɔgblɔdɔ si tsea ku wɔwɔ.
Ne míetrɔ kpɔ megbe la, dzi dzɔa mí be míesubɔ Yehowa tso míafe ɖekakpui kple ɖetugbi me eye míetsɔ nyatefea wɔ míafe agbemɔe. Tsitsi kple lãmegbegblẽ nya ɖea fu na mí baa ya, gake ŋgɔyiyi alesi Yehowa dii gakpɔtɔ nye míafe ŋusẽ kple dzidzɔ.
[Nɔnɔmetata si le axa 26]
Míafe Rio de Janeiro ɖoɖo teti
[Nɔnɔmetata si le axa 28]
Míafe gbɔgbɔmefome si le New Bedford, Massachusetts


text: 17 Azɔ wozɔ mɔ to Amfipoli kple Apolonia, eye wova ɖo Tesalonika,+ afi si Yudatɔwo fe fufofe aɖe le.2 Eya ta abe ale si Paulo wɔnɛ ene+ la, ege ɖe eme, eye wòdzro Ŋɔŋlɔawo me kpli wo sabat etɔ̃ sɔŋ;+3 eɖea nu me heyɔa nya tso ŋɔŋlɔawo me tsɔ ɖoa kpe edzi be ehiã be Kristo la nakpe fu,+ eye wòafɔ tso ame kukuwo dome,+ eye wògblɔna be: “Ame siae nye Kristo la, Yesu sia si ŋu nya gblɔm mele na mi.”4 Eya ta wo dometɔ aɖewo va zu xɔsetɔwo, eye wowɔ ɖeka kple Paulo kpakple Sila.+ Nenema kee Helatɔ siwo vɔ̃a Mawu la fe ha gã aɖe kple nyɔnu bubume geɖewo hã va wɔ ɖeka kpli wo.5 Ke esi Yudatɔwo ʋã ŋu+ ta la, wofo ablɔ me ŋutsu vlo dɔaɖekemawɔlawo nu fu, eye woɖo gbevuha aɖe hede zitɔtɔ dua me. Wodze Yason fe afe dzi kple susu be yewoakplɔ Paulo kple Sila ade asi na gbevuha la.6 Esi womekpɔ wo o la, wohe Yason kple nɔvi aɖewo yi dua me dziɖulawo gbɔ, eye wole ɣli dom be: “Ame siawo, siwo de zi anyigba la dzi nɔlawo katã me la, va ɖo afi sia hã,+7 eye Yason ya xɔ wo ɖe efe afe me. Ame siawo katã le tsitre tsim ɖe Kaisaro fe sewo ŋu esi wole gbɔgblɔm be fia bubu aɖe li, si nye Yesu.”+8 Esi wose nya siawo la, vɔvɔ̃ ɖo ameha la kple dua me dziɖulawo;9 eye esi woxɔ megbedaga si hiã le Yason kple ame bubuawo si vɔ la, woɖe asi le wo ŋu wodzo.10 Enumake nɔviawo ɖo Paulo kple Sila ɖe Beroia le zã me. Esi wova ɖo la, woyi Yudatɔwo fe fufofe la.11 Ke ame siawo ɖɔ ʋu wu ame siwo le Tesalonika, elabena woxɔ nya la kple dzi faa, eye wonɔa Ŋɔŋlɔawo me dzrom tsitotsito gbe sia gbe be yewoakpɔ ɖa be nya siawo le eme hã.12 Eya ta wo dometɔ geɖewo zu xɔsetɔwo. Nenema kee Hela nyɔnu bubumewo kple ŋutsu geɖewo hã va zu xɔsetɔwo.13 Ke esi Yudatɔ siwo le Tesalonika la se be Paulo le gbefã ɖem Mawu fe nya le Beroia hã la, wova afi ma be yewoade adã tame na ameawo ahade zi wo me.+14 Enumake nɔviawo na Paulo dzo yi fu gome,+ ke Sila kple Timoteo ya tsi afi ma.15 Ame siwo kplɔ Paulo ɖo ɖa la kplɔe va ɖo keke Atene ke, eye hafi woadzo la, Paulo de gbe asi na wo be woagblɔ na Sila kple Timoteo+ be woava ye gbɔ kaba.16 Esi Paulo nɔ wo lalam le Atene la, ekpɔ be dua me yɔ fũu kple legbawo, eye esia te ɖe efe gbɔgbɔ dzi.17 Eya ta edzroa nu me kple Yudatɔwo kpakple ame siwo vɔ̃a Mawu le fufofe la, kple ame siwo wòdoa goe le asi me gbe sia gbe.18 Ke xexemenunyala siwo woyɔna be Epikurotɔwo kple Stoatɔwo dometɔ aɖewo va he glãka kplii, eye wo dometɔ aɖewo gblɔ be: “Nya kae nu kpoloe fola sia di be yeagblɔ?” Bubuawo be: “Ewɔ abe dutamawuwo ŋuti gbefãɖela aɖee wònye ene.” Elabena ele Yesu kple tsitretsitsi ŋuti nya nyui la gblɔm.+19 Eya ta wokplɔe yi Areopago la, eye wogblɔ be: “Àte ŋu ana míanya nu si nufiafia yeye sia si ŋu nya gblɔm nèle la nyea?20 Elabena èle nu siwo míafe towo mese kpɔ o la gblɔm, eye míedi be míanya nu si tututu nu siawo fia.”21 Le nyatefe me la, Atenetɔwo kple amedzro siwo le afi ma la mezãa wofe vovoɣiwo ɖe naneke ŋu o, negbe be woanɔ nya yeyewo gblɔm alo anɔ wo sem ko.22 Azɔ Paulo tsi tsitre ɖe Areopago+ la titina, eye wògblɔ be:“Atenetɔwo, mekpɔe be le nu sia nu me la, edze abe mievɔ̃a mawuwo ŋutɔ wu ame bubuwo ene.+23 Le kpɔɖeŋu me, esi mele tsa ɖim hele ŋku lém ɖe nu siwo miesubɔna ŋu nyuie la, mekpɔ vɔsamlekpui aɖe hã si ŋu woŋlɔ ɖo be, ‘Mawu Si Womenya O La Tɔe.’ Eya ta nu si mienya o, evɔ miehele esubɔm la, eya ŋu nya gblɔm mele na mi.24 Mawu si wɔ xexea kple nu siwo katã le eme, eya, si nye dzifo kple anyigba fe Afetɔ la,+ menɔa gbedoxɔ siwo wotsɔ asi wɔe la me o;+25 eye menye ame fe asiwo hãe woatsɔ awɔ nane nɛ, abe ɖe nane le ehiãm ene o,+ elabena eya ŋutɔe naa agbe kple agbegbɔgbɔ+ kpakple nuwo katã ame sia ame.26 Eye wòna dukɔ sia dukɔ dzɔ tso ame ɖeka me,+ be woanɔ anyigba blibo la dzi,+ eye wòɖo ɣeyiɣiwo kple lifowo ɖi na amegbetɔwo nɔfewo,+27 be woadi Mawu, ne ɖe woatsa asi adii kura gɔ̃ hã, ne woake ɖe eŋu vavã,+ togbɔ be le nyatefe me la, mele adzɔge tso mía dometɔ aɖeke gbɔ hafi o.28 Elabena eyae na míele agbe, eye míeʋãna, eye míeli, abe ale si miafe hakpanyaŋlɔla aɖewo gɔ̃ hã gblɔe ene be, ‘Elabena viawoe* míawo hã míenye.’29 “Eya ta esi míenye Mawu fe viwo*+ ta la, mele be míasusu be Mawu le abe sika alo klosalo alo kpe ene o, eye mele abe nane si fe nɔnɔme amegbetɔ wɔ aɖaŋutɔe la ene o.+30 Nyatefee, Mawu ŋe aɖaba fu ɣeyiɣi siwo me amegbetɔwo wɔ nu le manyamanya me+ la dzi; ke azɔ la, ele gbɔgblɔm na amewo katã le afi sia afi be woatrɔ dzi me.31 Elabena eɖo ŋkeke aɖe ɖi, si dzi wòɖo tame be yeadrɔ̃ ʋɔnu+ anyigbadzinɔlawo katã le dzɔdzɔenyenye me to ŋutsu aɖe si wòɖo la dzi, eye wòna eŋuti kpeɖodzi amewo katã esi wòfɔe ɖe tsitre tso ame kukuwo dome.”+32 Ke esi wose tsitretsitsi tso ame kukuwo dome ŋu nya la, wo dometɔ aɖewo de asi fewuɖuɖu me,+ ke bubuwo gblɔ be: “Míagase nya sia tso gbɔwò ɣebubuɣi.”33 Eya ta Paulo dzo le wo gbɔ,34 ke ame aɖewo va wɔ ɖeka kplii, eye wozu xɔsetɔwo. Ame siawo dometɔ aɖewoe nye Dionisio, si nye ʋɔnudrɔ̃la le Areopago ʋɔnudrɔ̃fea, kple nyɔnu aɖe si ŋkɔe nye Damaris, kpakple ame bubu aɖewo.


text:
Nɔ Dzadzraɖoɖi Hena Yehowa Ƒe Ŋkeke la
Nɔ Dzadzraɖoɖi Hena Yehowa Ƒe Ŋkeke la
‘Minɔ dzadzraɖoɖi, elabena Amegbetɔvi la ava le gafofo, si ŋuti miebu o la me.’—MATEO 24:44.
1. Nukatae wòle be míatsi dzi ɖe Yehowa fe ŋkekea ŋu?
ANYE aʋakpegbe kple dɔmedzoedogbe, hiãgbe kple xaxagbe, vivitidogbe kple nugblẽgbe. Yehowa fe “ŋkeke gã dziŋɔ” la ava nuɖoanyi vɔ̃ɖi sia dzi godoo, abe alesi Tsiɖɔɖɔa ɖe Noa fe ŋkekea me xexe vɔ̃ɖi la ene. Sisi le enu meli o. Ke hã, “woaɖe amesiame, si ayɔ Yehowa ŋkɔ.” (Yoel 3:3-5a; Amos 5:18-20) Mawu atsrɔ̃ efe futɔwo eye wòaɖe efe amewo. Nyagblɔɖila Zefanya tsɔ vevienyenye si bia nuwɔwɔ kpata gblɔ be: “Yehowa fe ŋkeke gã la tu afe, etu afe, eye wòle du dzi ŋutɔ.” (Zefanya 1:14) Ekema ɣekaɣie Mawu fe ʋɔnudɔdrɔ̃ sia ava?
2, 3. Nukatae wòle vevie be míadzra mía ɖokuiwo ɖo na Yehowa fe ŋkekea?
2 Yesu gblɔ be: “Ke le ŋkeke ma kple gafofo ma ŋuti la, ame aɖeke menyae o; mawudɔla, siwo le dzifowo, kple Vi la hã menyae o, negbe Fofonye ɖeka ko.” (Mateo 24:36) Esi wònye be míenya ɣeyiɣia tututu o ta la, ele vevie be míawɔ ɖe fe 2004 fe mawunyakpukpuia dzi be: ‘Minɔ ŋudzɔ, minɔ dzadzraɖoɖi.’—Mateo 24:42, 44.
3 Esi Yesu nɔ alesi woafo amesiwo le dzadzraɖoɖi nu fu enumake ɖe dedienɔfe evɔ woagblẽ ame bubuwo ya ɖi ŋu nya gblɔm la, egblɔ be: “Ame eve woanɔ abɔ me; woaxɔ ɖeka, eye woagblẽ ɖeka ɖi; nyɔnu eve woanɔ tefo; woaxɔ ɖeka, eye woagblẽ ɖeka ɖi.” (Mateo 24:40, 41) Le ŋkubiã fe ɣeyiɣi ma dzi la, alekee wòanɔ na mía dometɔ ɖesiaɖe? Ðe míanɔ dzadzraɖoɖia, alo ɖe ŋkeke ma aɖi ɖe mía? Afɔ siwo ɖem míele fifia koŋ dzie wòanɔ te ɖo. Be míate ŋu anɔ dzadzraɖoɖi na Yehowa fe ŋkekea bia be míafo asa na nɔnɔme aɖewo si bɔ egbea, míafo asa na gege ɖe gbɔgbɔmenɔnɔme madeamedzi aɖe koŋ me, eye be míaɖe mía ɖokui ɖa tso agbe aɖewo fomevi nɔnɔ me.
Ƒo Asa na Ðekematsɔleme fe Nɔnɔme
4. Nɔnɔme kae nɔ Noa ŋɔlimetɔwo si?
4 Bu Noa fe ŋkekeawo ŋu kpɔ. Biblia gblɔ be: “Le xɔse me Noa, esime wòxɔ ɖeɖefia tso Mawu gbɔ le nusiwo womekpɔ haɖe o ŋuti la, etsɔ mawuvɔvɔ̃ wɔ aɖakaʋu hena efemetɔwo ɖeɖe.” (Hebritɔwo 11:7) Aɖakaʋua anye etɔxɛ eye wòadze woakpɔ nyuie. Gawu la, Noa nye “dzɔdzɔenyenye fe gbefãɖela.” (Petro II, 2:5) Noa fe aɖakaʋukpakpadɔa loo alo efe gbefãɖeɖea meʋã eŋɔlimetɔwo be woatrɔ o. Nukatae? Elabena ‘wonɔ nu ɖum, eye wonɔ nu nom, wonɔ srɔ̃ ɖem, eye wonɔ wo tsɔm na, bena woaɖe.’ Amesiwo Noa nɔ gbefã ɖem na la fo wo ɖokui ɖe woa ŋutɔwo fe nuwɔna kple dzidzɔkpɔkpɔ me ale gbegbe be ‘womede dzesi naneke o, vaseɖe esime tɔɖɔɖɔ va, eye wòkplɔ wo katã yii.’—Mateo 24:38, 39.
5. Nɔnɔme kae nɔ Sodomtɔwo si le Lot fe ŋkekea me?
5 Nenema kee wònɔ le Lot fe ŋkekea me. Ŋɔŋlɔawo gblɔ na mí be: ‘Wonɔ nuɖuɖu dzi, wonɔ nunono dzi, wonɔ nufefle dzi, wonɔ nudzadzra dzi, wonɔ nukuwo dodo dzi, wonɔ xɔtutu dzi. Ke le ŋkeke, si dzi Lot do go tso Sodom la, dzo kple dzokpe wu tso dzifo, eye wòtsrɔ̃ wo katã.’ (Luka 17:28, 29) Esi mawudɔlawo xlɔ̃ nu Lot ku ɖe tsɔtsrɔ̃ si gbɔna ŋu la, egblɔ nusi gbɔna dzɔdzɔge la ŋutinya na toawo. Gake wobui “nukonyae.”—Mose I, 19:14.
6. Nɔnɔme kae wòle be míafo asa na?
6 Yesu gblɔ be, abe alesi wònɔ le Noa kple Lot fe ŋkekeawo mee ene la, “nenema ke lanye Amegbetɔvi la fe vava.” (Mateo 24:39; Luka 17:30) Le nyatefe me la, ɖekematsɔleme fe nɔnɔmee le ame geɖe si egbea. Ele be míakpɔ nyuie be nɔnɔme sia nagakpɔ ŋusẽ ɖe mía dzi o. Naneke megblẽ le nu vivi ɖuɖu kple ahanono alesi sɔ ŋu o. Nenema kee srɔ̃ɖeɖe hã nye Mawu fe ɖoɖo. Gake ne nusiawo va nye nu vevitɔwo na mí wu le agbe me eye míeɖe asi le gbɔgbɔmenuwo ŋu la, ɖe míanɔ dzadzraɖoɖi le mía ɖokui me na Yehowa fe ŋkeke gã dziŋɔ la?
7. Nya vevi kae wòle be míabia hafi ade ta dɔ aɖe me, eye nukatae?
7 Apostolo Paulo gblɔ be: “Ɣeyiɣi la le kpuie; eyata azɔ la amesiwo si nyɔnu le la, nanɔ abe ɖe ɖeke mele wo si o ene.” (Korintotɔwo I, 7:29-31) Ɣeyiɣi kpui aɖe koe susɔ be míatsɔ awu Fiaɖufegbefãɖeɖedɔ si Mawu de mía si la nui. (Mateo 24:14) Paulo xlɔ̃ nu srɔ̃tɔwo gɔ̃ hã be woagatsi dzi ɖe wo nɔewo ŋu ale gbegbe be woatsɔ Fiaɖufea fe nuwo aɖo nɔfe evelia le wofe agbe me o. Eme kɔ fã be nukpɔsusu si fomevi kafum Paulo le be wòanɔ mía si la to vovo kura na ɖekematsɔleme. Yesu gblɔ be: “Midi mawufiaɖufe la kple [Mawu fe] dzɔdzɔenyenye gbãgbiagbã.” (Mateo 6:33) Ne míele nyametsotso aɖe wɔm loo alo hafi míade ta dɔ aɖe me la, nya vevi si míabia enye be, ‘Aleke esia akpɔ ŋusẽ ɖe Fiaɖufea fe nu siwo meɖo nɔfe gbãtɔ le nye agbe me dzii?’
8. Ne gbesiagbedɔwɔna va zu nusiwo nana míevona kuraa o la, nukae wòle be míawɔ?
8 Ke ne míede dzesii be míefo mía ɖokui ɖe gbesiagbedɔwɔna me vĩ xoxo ale gbegbe be wòva vu tsyɔ gbɔgbɔmenuwo dzi ya ɖe? Ðeko míafe agbenɔnɔ to vovo vie tso amesiwo si Ŋɔŋlɔawo me sidzedze vavãtɔ mesu o eye womenye Fiaɖufegbefãɖela o la tɔ gbɔa? Ne nenemae la, ekema ehiã be míado gbe ɖa le esia ŋu. Yehowa ate ŋu akpe ɖe mía ŋu be tamesusu nyuitɔ nasu mía si. (Romatɔwo 15:5; Filipitɔwo 3:15) Ate ŋu akpe ɖe mía ŋu míatsɔ Fiaɖufea fe nuwo aɖo nɔfe gbãtɔ, awɔ nusi sɔ, ahawɔ dɔ si wode mía si la ade goe.—Romatɔwo 12:2; Korintotɔwo II, 13:7.
Tsi Tre Ðe Gbɔgbɔmekɔlɔ̃edɔdɔ Ŋu
9. Le Nyaɖeɖefia 16:14-16 fe nya nu la, nukatae wòle vevie be míatsi tre ɖe gbɔgbɔmekɔlɔ̃edɔdɔ ŋu?
9 Nyagblɔɖi si tututu fo nu tso “Mawu, ŋusẽkatãtɔ la, fe ŋkeke gã la fe aʋawɔwɔ” si gbɔna le Harmagedon me ŋu la kee xlɔ̃ nu be ame aɖewo manɔ ŋudzɔ o. Afetɔ Yesu Kristo gblɔ be: “Kpɔ ɖa, megbɔna abe fiafitɔ ene; woayra amesi nɔa ŋudzɔ, eye wòdzra efe awuwo ɖo, bena wòagazɔ amama, eye woakpɔ efe ŋukpefe o.” (Nyaɖeɖefia 16:14-16) Awu siwo woyɔ le afisia tsi tre ɖi na nusi dea dzesi mí be míenye Kristotɔ Yehowa Ðasefowo. Esia lɔ dɔ si wɔm míele abe Fiaɖufegbefãɖelawo ene kple míafe Kristotɔwo fe agbenɔnɔ ɖe eme. Ne míege ɖe dɔmawɔmawɔ fe nɔnɔme si le abe alɔ̃dɔdɔ ene me la, woate ŋu aɖe Kristotɔnyenye fe dzesi si le mía ŋu la le mía ŋu. Ema anye ŋukpenanu kple nusi me afɔku le. Ele be míafo asa na gbɔgbɔmekɔlɔ̃edɔdɔ alo kuviawɔwɔ. Aleke míate ŋu atsi tre ɖe nɔnɔme sia ŋui?
10. Nukatae Biblia xexlẽ gbesiagbe kpena ɖe mía ŋu be míayi edzi anɔ ŋudzɔ le gbɔgbɔ me?
10 Biblia tea gbe ɖe alesi wòle vevie be míanɔ ŋudzɔ ahanɔ ŋute dzi enuenu. Le kpɔɖeŋu me, Nyanyuiawo me nuŋlɔɖiwo ɖo ŋku edzi na mí be: “Minɔ ŋudzɔ” (Mateo 24:42; 25:13; Marko 13:35, 37); “misu te” (Mateo 24:44); “mikpɔ nyuie eye minɔ ŋudzɔ” (Marko 13:33); “minɔ dzadzraɖoɖi” (Luka 12:40). Esi apostolo Paulo gblɔ be Yehowa fe ŋkekea ava xexe sia dzi le vome megbe la, exlɔ̃ nu haxɔsetɔwo be: “Migana míanɔ alɔ̃ dɔm abe ame bubuwo ene o, ke boŋ mina míanɔ ŋudzɔ, eye míanɔ mo xexi.” (Tesalonikatɔwo I, 5:6) Le Biblia fe agbalẽ mamlɛtɔ me la, Kristo Yesu si wodo ŋutikɔkɔe na la te gbe ɖe efe vava kaba le vome dzi, gblɔ be: “Megbɔna kpuie.” (Nyaɖeɖefia 3:11; 22:7, 12, 20) Nyagblɔɖila Hebritɔ geɖewo hã ɖɔ Yehowa fe ʋɔnudrɔ̃ŋkeke gã la hexlɔ̃ nu amewo tso eŋu. (Yesaya 2:12, 17; Yeremya 30:7; Yoel 2:11; Zefanya 3:8) Mawu fe Nya, Biblia, xexlẽ gbesiagbe kple ŋugbledede le nusi míexlẽ ŋu nye kpekpeɖeŋunu nyui aɖe si ana míayi edzi anɔ ŋudzɔ le gbɔgbɔ me.
11. Nukatae ɖokuisi Biblia sɔsrɔ̃ le vevie be míanɔ ŋudzɔ le gbɔgbɔ me?
11 Ẽ, aleke gbegbee Ŋɔŋlɔawo me ɖokuisinusɔsrɔ̃ si wowɔna moveviɖoɖotɔe kple Biblia-srɔ̃gbalẽ, siwo “dɔla nutefewɔla kple aɖaŋudzela” ta nye ŋusẽdoamenu si nana míenɔa ŋudzɔe le gbɔgbɔ mee nye si! (Mateo 24:45-47) Gake be ɖokuisinusɔsrɔ̃ naɖe vi la, ele be woanɔ ŋgɔyiyi kpɔm le eme eye woanɔ ewɔm edziedzi. (Hebritɔwo 5:14–6:3) Ele be míaɖu gbɔgbɔmenu sesẽwo edziedzi. Ɣeyiɣi kpɔkpɔ ɖe esia wɔwɔ ŋu le ŋkeke siawo me ate ŋu asesẽ. (Efesotɔwo 5:15, 16) Ke hã, asinukpɔkpɔ hafi axlẽ Biblia kple Biblia-srɔ̃gbalẽwo ɖeɖe mesɔ gbɔ o. Ðokuisinusɔsrɔ̃ si míawɔ edziedzi le vevie ne míedi be ‘míanɔ sesĩe le xɔse me’ ahanɔ ŋudzɔ.—Tito 1:13.
12. Aleke Kristotɔwo fe kpekpewo kple takpekpewo kpena ɖe mía ŋu be míawɔ avu kple gbɔgbɔmekɔlɔ̃edɔdɔe?
12 Kristotɔwo fe kpekpewo kple takpekpewo hã kpena ɖe mía ŋu be míawɔ avu kple gbɔgbɔmekɔlɔ̃edɔdɔ. Le mɔ ka nu? To nufiame siwo míexɔna dzi. Ðe womeɖoa ŋku alesi Yehowa fe ŋkekea tu afee dzi na mí edziedzi le kpekpe siawo me oa? Kristotɔwo fe kpekpe si wowɔna kwasiɖa sia kwasiɖa naa mɔnukpɔkpɔwo mí be “míade dzi fo na mía nɔewo le lɔlɔ̃ kple dɔ nyui wɔwɔ me.” Dzidefoname, alo ame tutuɖo sia kpena ɖe ame ŋu be wòanɔ ŋudzɔ le gbɔgbɔ me. Eyata mewɔ nuku o be wode se na mí be míafo fu edziedzi zi alesi ‘míekpɔ bena ŋkekea le ɖoɖom la.’—Hebritɔwo 10:24, 25.
13. Aleke Kristotɔwo fe subɔsubɔdɔa kpena ɖe mía ŋu be míanɔ ŋudzɔ le gbɔgbɔ mee?
13 Ne míetsɔ dzi blibo kpɔ gome le Kristotɔwo fe subɔsubɔdɔa me la, ekpena ɖe mía ŋu be míanɔ ŋudzɔ. Mɔ nyui kae gali si dzi míato ana ɣeyiɣiawo fe dzesiawo kple nusi wofia nanɔ yeye le susu me na mí wu nufofo le wo ŋu na ame bubuwo? Eye ne míekpɔ be amesiwo míele Biblia srɔ̃m kplii wɔ ŋgɔyiyi hete nusiwo srɔ̃m wole la dede dɔwɔna me la, edzia vevienyenye si wòle be míatsɔ ɖe dɔa wɔwɔ ŋu ɖe edzi. Apostolo Petro gblɔ be: “Mibla miafe tamesusuwo fe aliwo dzi, minɔ mo xexi.” (Petro I, 1:13) ‘Dɔ geɖe si wɔm míanɔ le Afetɔa fe dɔa me’ nyea gbɔgbɔmekɔlɔ̃edɔdɔ gbɔ kpɔnu.—Korintotɔwo I, 15:58.
Ƒo Asa na Agbenɔnɔ si Doa Afɔku Ame le Gbɔgbɔ Me
14. Abe alesi woɖɔe le Luka 21:34-36 me ene la, agbenɔnɔ ka ŋue Yesu xlɔ̃ nu le?
14 Le Yesu fe nyagblɔɖi vevi si ku ɖe efe anyinɔnɔ ŋu me la, egana nuxlɔ̃ame bubu. Egblɔ be: “Mikpɔ mia ɖokui dzi nyuie, bena nutsuɖuɖu kple ahamumu kple dzimaɖitsitsi ɖe nuɖuɖu ŋu nagate miafe dzi ɖe to o, eye ŋkeke ma nagalili mi abe mɔ̃ ene o; elabena adze amesiwo katã nɔ anyigba blibo la fe ŋku me la dzi. Eyaŋuti minɔ ŋudzɔ le ɣeawo katã ɣi me kple gbedodoɖa, bena miate ŋu asi le nusiawo katã, siwo le eme va ge la nu, eye be miatsi tre ɖe Amegbetɔvi la ŋku me.” (Luka 21:34-36) Yesu ɖɔ alesi koŋ amewo nɔa agbee wòsɔ, wolɔ̃a: nutsuɖuɖu, ahamumu, kple agbenɔnɔ si naa ame tsia dzimaɖi.
15. Nukatae wòle be míafo asa na nuɖuɖu kple ahanono si gbɔ eme?
15 Nutsuɖuɖu kple ahatsunono mesɔ ɖe Biblia fe gɔmeɖosewo nu o eye ele be woafo asa na wo. Biblia gblɔ be: “Meganɔ weintsunolawo kple lãtsuɖulawo dome o.” (Lododowo 23:20) Gake mahiã be nuɖuɖu kple ahanono naɖo keke afima ke hafi woado afɔku ame o. Woate ŋu ana ame nanɔ akɔlɔ̃e dɔm ahanɔ kuvia wɔm do ŋgɔ. Biblia fe lododo aɖe gblɔ be: “Nu le kuviatɔ dzrom, gake dzodzroe.” (Lododowo 13:4) Amesia fomevi adi be yeawɔ Mawu fe lɔlɔ̃nu, gake efe didia mava eme o le fɔmalémalé ɖe nu ŋu ta.
16. Aleke míate ŋu afo asa na dzimaɖitsitsi si azu agba na mí le míafe fomea mee?
16 Nukawoe nye agbemedzimaɖitsitsi siwo ŋu Yesu xlɔ̃ nu le? Wolɔ ame ŋutɔ fe nudidiwo, fomea dzi kpɔkpɔ, kple esiawo tɔgbe ɖe eme. Alekee nunya manɔ eme o enye si be míana nusiawo nakpe mía dzi! Yesu bia be: “Amekae le mia dome, ne ele fu ɖem na eɖokui la, wòate ŋu atsɔ abɔ ɖeka akpe ɖe efe agbenɔɣi ŋu mahã?” Exlɔ̃ nu efe nyaselawo bena: “Migaɖe fu na mia ɖokui agblɔ bena: Nuka míaɖu, nuka míano, alo nuka míatsɔ ata mahã o. Elabena nenem nusiawo katã tɔgbe trɔ̃subɔlawo dina; ke mia Fofo, si le dzifo la, nyae bena, nenem nusiawo katã hiãa mi.” Fiaɖufea fe nuwo ɖoɖo nɔfe gbãtɔ le míafe agbe me kpakple kaka ɖe edzi be Yehowa ana míafe nuhiahiãwo mí aɖe dzimaɖitsitsi dzi akpɔtɔ ahakpe ɖe mía ŋu míanɔ ŋudzɔ.—Mateo 6:25-34.
17. Aleke ŋutilãmenuwo yomenɔnɔ ate ŋu ahe dzimaɖitsitsi vɛ?
17 Ŋutilãmenuwo yomenɔnɔ hã ate ŋu ahe dzimaɖitsitsi vɛ. Le kpɔɖeŋu me, ame aɖewo naa wofe agbenɔnɔ tɔtɔna ɖe edzi to agbe si gbɔ wofe ŋutete ŋu nɔnɔ me. Wotsɔ kesinɔtɔ zuzu le zã ɖeka me fe ɖoɖowo kple gadede dɔ siwo me afɔku le me tsɔ ble ame aɖewoe. Le ame aɖewo gome la, sukudede be woaʋu ga fe mɔnukpɔkpɔ na ame zu mɔ̃ ɖe wo. Nyatefee, sukudede aɖo afi aɖe ate ŋu akpe ɖe ame ŋu be wòakpɔ dɔ awɔ. Gake nyatefeae nye be ame aɖewo do afɔku wo ɖokuiwo le gbɔgbɔ me le sukukɔkɔ si xɔa ɣeyiɣi didi dede me. Nɔnɔme doafɔkuame kae ma me ame nafo eɖokui ɖo esime Yehowa fe ŋkekea le afe tum! Biblia xlɔ̃ nu be: “Amesiwo dina be, yewoazu kesinɔtɔwo la, gena ɖe tetekpɔwo kple mɔ̃tetrewo kpakple movidzɔdzɔ kple nuveviwɔame fe nudzodzro geɖe, siwo tsɔa amewo xlãna ɖe gbegblẽ kple tsɔtsrɔ̃ me la me.”—Timoteo I, 6:9.
18. Be míafo asa na mía ɖokui fofo ɖe ŋutilãmenudidi vivivo me la, ŋutete kawoe wòle be míatu ɖo?
18 Nu vevi si akpe ɖe ame ŋu be woagahee ade ŋutilãmenudidi vivivo me o enye alesi woate ŋu ade vovototo nyui kple vɔ̃ dome le nyametsotsowo wɔwɔ me. ‘Nuɖuɖu sesẽ si li na amesiwo tsi zu blibo’ la ɖuɖu edziedzi kple ‘míafe sidzenuwo ŋudɔwɔwɔ’ dzie míetona tua ŋutete sia ɖo. (Hebritɔwo 5:13, 14) ‘Nusiwo le vevie wu la kpɔkpɔ dze sii’ ne míele taɖodzinuwo ɖom la akpɔ mía ta tso tiatia gbegblẽwo wɔwɔ me.—Filipitɔwo 1:10.
19. Ne míede dzesii be ɣeyiɣi ʋɛ aɖe ŋutɔ koe míekpɔna na gbɔgbɔmenuwo la, nukae wòle be míawɔ?
19 Ŋutilãmenudidi vivivo ate ŋu agbã ŋku na mí, si awɔe be ɣeyiɣi ʋɛ aɖe koe míakpɔ ɖe gbɔgbɔmenuwo ŋu loo alo be míakpɔ ɖeke kura ɖe eŋu o. Aleke míate ŋu adzro mía ɖokuiwo me ahafo asa na agbenɔnɔ sia fe mɔ̃ be wòagaɖe mí o? Ahiã be míatsɔ gbedodoɖa ade ŋugble le alesi míawɔ míafe agbenɔnɔ nanɔ bɔbɔe wu kple afisi míate ŋu awɔe see ŋu. Blema Israel fia Salomo gblɔ be: “Dɔwɔla ɖaɖu nu ʋee o, eɖaɖu nu geɖe o, alɔ̃ vivina nɛ; ke kesinɔtɔ fe nu gbogboawo menana wòdɔa alɔ̃ o.” (Nyagblɔla 5:11) Ðe ŋutilãmenunɔamesi siwo mehiã hafi o la gbɔ kpɔkpɔ xɔa ɣeyiɣi kple ŋusẽ gbogbo aɖe le mía sia? Alesi nuwo sɔ gbɔ ɖe mía sii la, nenemae wòabia be míakpɔ nu gbogbowo gbɔ, alé be na wo, ahakpɔ wo ta. Ðe manyo be míaɖe nunɔamesi aɖewo dzi akpɔtɔ be agbe nanɔ bɔbɔe na mí oa?
Do Vevie Nànɔ Dzadzraɖoɖi
20, 21. (a) Kakaɖedzi kae apostolo Petro na ku ɖe Yehowa fe ŋkekea ŋu? (b) Nukawoe wòle be míayi edzi anɔ wɔwɔm atsɔ anɔ eɖem fia be míele dzadzraɖoɖi na Yehowa fe ŋkekea?
20 Ɣeyiɣi vɔ na xexe si nɔ anyi le Noa fe ŋkekea me, eye avɔ na fifi nuɖoanyia hã. Apostolo Petro ka ɖe edzi na mí be: “Afetɔ la fe ŋkeke le vava ge abe fiafitɔ ene, le esime dzifowo ava yi kple gbeɖeɖe; ke gɔmedzenuwo labi, eye woalólo le dzo me, eye anyigba kple eme dɔwɔwɔwo lafiã keŋ.” Kpɔɖeŋudzifo—dziɖuɖu vɔ̃ɖiwo—alo kpɔɖeŋunyigba—amegbetɔfomea si ɖe ɖa le Mawu ŋu—matsi agbe le Mawu fe dɔmedzoea me o. Esi Petro nɔ nu fom tso alesi míate ŋu anɔ dzadzraɖoɖi na ŋkeke ma ŋu la, egblɔ be: “Esi woalólo nusiawo katã la, ameka fomeviwo wòle na mi be, mianye le anyinɔnɔ kɔkɔe kple mawusosroɖa me, eye mialala, eye miadi Mawu fe ŋkeke la fe vava vevie!”—Petro II, 3:10-12.
21 Kristotɔwo fe kpekpe siwo míanɔ dedem ahanɔ gome kpɔm le gbefãɖeɖe nyanyuia me edziedzi la nye anyinɔnɔ kɔkɔe kple mawusosroɖa fe nuwɔnawo fe akpa aɖe. Mina míatsɔ mawusosroɖa si tso dzime awɔ woe esime míele Yehowa fe ŋkeke gã la lalam dzigbɔɖitɔe. Mina be ‘míawɔ mía tɔ sinua be Mawu nakpɔ mí ɖimafomafo kple mokaka manɔŋui kpakple le ŋutifafa me.’—Petro II, 3:14.
Èɖo Ŋku Wo Dzia?
• Nukatae wòle be míanɔ dzadzraɖoɖi na Yehowa fe ŋkekea?
• Ne gbesiagbedɔwɔnawo va zu nusiwo nana míevona kuraa o la, nukae wòle be míawɔ?
• Nukae akpe ɖe mía ŋu be míadɔ gbɔgbɔmekɔlɔ̃e o?
• Agbenɔnɔ doafɔkuame kawoe wòle be míafo asa na, eye aleke míawɔe?
[Biabiawo]
[Nɔnɔmetata siwo le axa 20, 21]
Noa fe ŋkekea me tɔwo mekpɔ ʋɔnudɔdrɔ̃ si gbɔna la dze sii o—wò ya ɖe?
[Nɔnɔmetata si le axa 23]
Ðe nàte ŋu ana wò agbenɔnɔ nanɔ bɔbɔe wu be nàkpɔ ɣeyiɣi na gbɔgbɔmenuwoa?


text:
Atikewo—Amekawoe Zãa Wo?
Atikewo—Amekawoe Zãa Wo?
ETSO NYƆ! ŊLƆLA SI LE SOUTH AFRICA GBƆ
“AMESIAME zãa atike.” Woate ŋu azã nya sia si wogblɔ gbadzaa atsɔ able amesi mekpɔ nutefe o be wòate atike manɔsenuwo zazã akpɔ. Gake atike kawoe míeɖabu be wonye ‘atike muamewoe’ o, nyatefe aɖe anɔ nya mawo me.
Woɖe nya “atike muame” gɔme be: “Enye atikemenu ɖesiaɖe, eɖanye dzɔdzɔmetɔ loo alo esiwo amewo wɔ o, si ate ŋu atrɔ ame fe nukpɔsusu, seselelãme, alo susu fe nɔnɔme vovovowo bubui.” Esia nye atike siwo woyɔna be susu fe nɔnɔmetrɔtikewo ɖɔɖɔ gbadzaa si nyo, togbɔ be melɔ dɔyɔtike geɖe siwo wotsɔ kpɔa lãmegbegblẽwo gbɔ ɖe eme o hã.
Le egɔmeɖeɖe nenema nu la, atikee aha nye. Enono fũ mee afɔku le, eye edze fã be ele dzidzim ɖe edzi. Numekuku si wowɔ le kɔledzi kple yunivɛsiti siwo le Ɣetoɖofe dukɔwo me ɖee fia be “ahatsunonoe nye atikezazã fe kuxi si nye ŋkubiãnya wu le sukukpowo dzi.” Numekukua ɖee fia be sukuvi 44 le alafa me nye ahatsunolawo. *
Se ɖe mɔ ɖe atamazazã ŋu abe alesi woɖee ɖe aha ŋu ene, togbɔ be aɖi sẽŋu aɖe le eme si nye nicotine hã. Le Xexeame fe Lãmesẽhabɔbɔ fe nya nu la, atamanono wua amesiwo ade miliɔn ene fe sia fe. Ke hã atamasitsala gãwo nye kesinɔtɔ siwo wobuna le hadome. Sigaretnono hã tsia amewo si ŋutɔ, ɖewohĩ wu atike manɔsenu bubu geɖewo gɔ̃ hã.
Le fe siwo va yi nyitsɔ laa me la, dukɔ geɖe ɖe boblododo atama dzi kpɔtɔ eye wode se bubuwo ɖe enu. Ke hã ame geɖe bua atamanono be enye hadomenuwɔna si sɔ. Wogakpɔtɔ kafua atamanono le sinimawo me. Le numekuku si California Yunivɛsiti si le San Francisco wɔ tso sinima siwo me wokpɔ ga le wu le fe 1991 kple 1996 dome me la, wokpɔe be ŋutsu siwo dze wu dometɔ 80 le alafa me wɔ wɔfe siwo fia be wonoa atama.
Ke Atike Siwo “Nyo” Zazã Ya Ðe?
Dɔyɔtikewo ɖe vi na ame geɖe vavã, gake woate ŋu azã wo ɖe mɔ gbegblẽ nu. Ðɔktawo te ŋu ŋlɔa atike na ame ɣeaɖewoɣi eŋu mabumabu nyuie, alo dɔnɔwo fonɛ ɖe wo nu woŋlɔa atike siwo mehiã o na wo. Atikewɔla aɖe gblɔ be: “Ðɔktawo megbɔa dzi ɖi nɔa anyi ɖe dɔnɔa ŋu akpɔ nusi gbɔ efe dɔlélea tso o. Gbɔgblɔ be, ‘Mi atikekui sia,’ le bɔbɔe wu. Gake womekpɔa kuxia ŋutɔ gbɔ o.”
Atike siwo amewo flena le wo ɖokuisi abe aspirin kple paracetamol (Tylenol, Panadol) ene gɔ̃ hã ate ŋu agblẽ nu le lãmesẽ ŋu vevie ne wozãe ɖe mɔ gbegblẽ nu. Ame 2,000 kple edzivɔ kuna fe sia fe le xexeame godoo ɖe paracetamol zazã ɖe mɔ gbegblẽ nu ta.
Le alesi míeɖe egɔme va yi nu la, caffeine si le tii kple kɔfi me hã nye atikevɔ̃ɖi, togbɔ be fã hafi míebunɛ alea ne míele esi míelɔ̃a nono le ŋdi nom hã. Eye anye nyamaɖinya be woada tii kple kɔfi siwo nono ame geɖe buna be wonyo la ɖe ka ɖeka dzi kple atikevɔ̃ɖiwo abe heroin ene. Ema asɔ kple afeme dadivi tsɔtsɔ sɔ kple dzata wɔadã. Ke hã le lãmesẽŋutinunyala aɖewo fe nya nu la, ne ema wò be ènoa kɔfi wu kplu atɔ̃ alo tii wu kplu asieke gbeɖeka la, ate ŋu agblẽ nu le ŋuwò. Gakpe ɖe eŋu la, ne ènonɛ sɔa gbɔ eye nètso agbɔsɔsɔ si nènona dzi kpata la, asiɖeɖe le nu ŋu fe fuɖenamewo abe xeɖeɖe, taɖui sesẽ, kple ŋku veame le akaɖi ŋgɔ siwo tɔgbe ɖe fu na tiinola aɖe la ate ŋu aɖe fu na wò hã.
Ke Atike Manɔsenu Zazã Ya Ðe?
Nusi ŋu wohea nya le vevie wu enye atikevɔ̃ɖiwo zazã le kamedefefewo me. Wote gbe ɖe nya sia dzi le Ƒe 1998 Gasɔdodo Tsa le France me esime wonyã gasɔdola asieke le gasɔdoha si xɔ nɔfe gbãtɔ me elabena wozã atike si dea dzo ame me le kametete me. Kamedelawo dze aɖaŋu vovovo be yewoatsɔ abu mo na atikevɔ̃ɖiwo nenye be wodo wo kpɔ le yewo ŋu. Time magazine ka nya ta be wo dometɔ aɖewo kura gɔ̃ hã na “‘wodo aɖuɖɔ ɖe lãme’ na wo, si fia be wodo ame bubu fe aɖuɖɔ ‘si me kɔ’ ɖe wofe aɖuɖɔtoe me to aŋeto aɖe me, eye enye nuwɔna si vena zi geɖe.”
Míefo nu tso atike manɔsenu gbogbo hamehame siwo wozãna le “modzakaɖeɖe” me ŋu haɖe o. Esiawo dometɔ aɖewoe nye marijuana (gbe), esiwo nana wosea vivi le lãme (methylenedioxy-methamphetamine, alo MDMA), LSD (lysergic acid diethylamide), esiwo dea dzo lãme (abe cocaine kple amphetamine ene), esiwo faa lãme (abe dzitsitsinutsitike ene), kple heroin. Esiwo hã míaŋlɔ be o enye efomevi vovovo siwo wogbɔna ɖe ŋɔti me abe glue (nulénu) kple gasoline (petrol) ene, si nye nuwɔna si bɔ le sɔhɛwo dome. Le nyatefe me la, womede se ɖe nusiawo siwo wogbɔna ɖe ŋɔti me nu o eye wobɔ.
Nukpɔsusu si bɔ be atikevɔ̃ɖizãla nye ame ɖiku aɖe si le atike muame dom ɖe lãme le xɔ foɖi aɖe me ate ŋu aflu ame. Atikevɔ̃ɖizãla geɖe wɔa nu abe ame bubuwo ke ko ene le gbesiagbegbenɔnɔ me, togbɔ be wofe numamea ate ŋu akpɔ ŋusẽ ɖe wofe agbenɔnɔ fe nyonyome dzi ŋutɔ alo vie hã. Ke hã míate ŋu abu nusiwo atikevɔ̃ɖizazã gblẽna nu tsɛe o. Nuŋlɔla aɖe gblɔ le cocaine-zãla aɖewo ŋu be “wote ŋu donɛ zi gbɔ zi geɖe le ɣeyiɣi kpui aɖe ko me, ale abuitefewo nɔa wofe ŋutilã ŋu keŋ, nɔa ʋu ɖim, henyɔa ŋu.”
Esi atike manɔsenu zazã yi to wòdze fã le fe 1980-awo me megbe la, ezazã gale dzi yim ake le xexeame godoo. Newsweek magazine gblɔ be: “Dziɖuɖumegãwo tɔtɔ le alesi atikevɔ̃ɖiwo tsɔtsɔ gbã dee dzi ɖe edzi, kple alesi atikevɔ̃ɖi fomevi ɖesiaɖe kloe zazã dzi ɖe edzi eye ga—kple nyatakaka—siwo hiã woatsɔ akpe akɔ kplii meli o ŋu.” Woŋlɔ ɖe Johannesburg, South Africa fe nyadzɔdzɔgbalẽ si nye The Star me le dziɖuɖu fe akɔntabubu nu be “aha sesẽ alo atikevɔ̃ɖiwo nono zu numame na South Africa nɔla ɖeka le ame ene ɖesiaɖe dome.”
Dukɔ Ƒofuawo fe Hadome Ŋgɔyidɔwo fe Numekuha gblɔ be “atikevɔ̃ɖiwɔlawo kple wofe asitsalawo . . . wɔ ɖoɖo le wo ɖokui dome le xexeame godoo eye wotsɔ wofe atikevɔ̃ɖiwo me viɖe agbɔsɔsɔ gã aɖewo de gadzraɖofe siwo do ŋugbe be yewomaʋu go wo o eye be yewoana deme gãwo wo. . . . Fifia atikevɔ̃ɖisitsalawo tsɔa wofe ga tsoa tefe ɖeka yia bubui to kɔmpiuta dzi eye dukɔ fe asi mesua wo dzi tutu o ale be wote ŋu kpɔa viɖe foɖiwo.”
Ele dzedzem abe Amerikatɔ geɖe ka asi cocaine ŋu, evɔ manɔ nyanyame na wo hã o. Nyati aɖe si dze le Discover magazine me ɖe nu me be atikevɔ̃ɖiwo tsia Amerika gagbalẽ akpa gãtɔ ŋu.
Nya lae nye be egbea la, ame geɖe da asi ɖe atikezazã dzi, eye esiwo mele se nu o hã le eme, eye wobunɛ gbesiagbegbenɔnɔ fe akpa aɖee. Ne míebu nusi gbegbe atike manɔsenu kple atama kpakple aha sesẽ gblẽna le ame ŋu ŋuti la, biabia si va susume enye be, Nukatae amewo zãa wo ɖe mɔ gbegblẽ nu? Esi míele ŋugble dem le biabia sia ŋu la, esɔ be míagbugbɔ ŋku alé ɖe alesi mía ŋutɔwo míebua atike siawoe ŋu.
[Etenuŋɔŋlɔ]
^ mm. 5 Woɖe ahatsunono gɔme be ‘ahatukpa atɔ̃ alo esi wu nenema nono tre ɖe enu le ŋutsuwo gome kple ene alo esi wu nenema nono le nyɔnuwo gome.’
[Nɔnɔmetata si le axa 3]
Ahatsunono nye kuxi gã aɖe le sukukpo geɖe dzi
[Nɔnɔmetata si le axa 5]
Ame geɖe bua sigaret kple ‘modzakaɖetikewo’ be wonyo


text: 1 Esiae nye Nehemiya,*+ Hakaliya vi, fe nyawo: Le fe blaevelia fe ɣleti Kislev* me la, menɔ Susan*+ mɔ́* me.2 Ɣemaɣi la, Hanani,+ si nye nɔvinyewo dometɔ ɖeka, kple ŋutsu aɖewo tso Yuda va, eye mebia Yudatɔ mamlɛ siwo meyi aboyo me+ o la ta eye mebia Yerusalem hã ta.3 Eye wogblɔ nam be: “Ame siwo susɔ ɖe anyigba la dzi, siwo meyi aboyo me o la le nɔnɔme sesẽ ŋutɔ aɖe me, eye wònye ŋukpe sɔŋ.+ Wogbã Yerusalem fe gli+ la, eye wotɔ dzo efe agbowo.”+4 Esi mese nya siawo ko la, mebɔbɔ nɔ anyi hede asi avifafa me, mexa nu ŋkeke geɖe, eye metsi nu dɔ+ hedo gbe ɖa le dzifowo fe Mawu la ŋkume.5 Eye megblɔ be: “Oo Yehowa, dzifowo fe Mawu, Mawu gã si ŋu ŋɔdzi le, ame si wɔa efe nubabla dzi, eye wòvea ame siwo lɔ̃nɛ heléa efe sededewo me ɖe asi la nu,+6 meɖe kuku, fu to anyi, eye wò ŋkuwo nanɔ te, ne nàɖo to gbe si dom wò subɔla le ɖa egbea le ŋkuwòme zã kple keli+ ɖe wò subɔla Israel-viwo ta hele Israel-viwo fe nu vɔ̃ siwo wowɔ ɖe ŋuwò la me ʋum. Nye kple fofonye fe afe la siaa míewɔ nu vɔ̃.+7 Nyatefee, míewɔ nu gbegblẽ ɖe ŋuwò,+ eye míelé sedede kple ɖoɖo kpakple ʋɔnudrɔ̃ɖoɖo siwo nède asi na wò subɔla Mose la me ɖe asi o.+8 “Meɖe kuku, ɖo ŋu nya si nègblɔ na* wò subɔla Mose be: ‘Ne miewɔ nutefe o la, ekema nye hã maka mi ahlẽ ɖe dukɔwo dome.+9 Ke ne mietrɔ ɖe ŋunye, eye mielé nye sededewo me ɖe asi hewɔ wo dzi la, ekema ne mieka hlẽ ɖe keke dzifowo fe mlɔenu ke hã la, mafo mia nu fu+ tso afi ma, eye makplɔ mi ava tefe si metia be nye ŋkɔ nanɔ la.’+10 Wò subɔlawo kple wò dukɔ wonye, ame siwo nèɖe kple wò ŋusẽ gã kpakple wò alɔ sesẽ.+11 O, Yehowa, meɖe kuku, fu to anyi ɖe wò subɔla fe gbedodoɖa kple wò subɔla siwo wòdzɔa dzi na be yewoavɔ̃ wò ŋkɔ la fe gbedodoɖa ŋu, eye na wòadze edzi na wò subɔla egbea dzro, eye na ŋutsu sia nave nunye.”+Ɣemaɣi la, fia fe ahakulae menye.+


text:
Ɣekaɣie Wodzi Yesu?
Biblia Ƒe Nukpɔsusu
Ɣekaɣie Wodzi Yesu?
NUMEKUGBALẼ aɖe gblɔ be: “Ŋkeke si tututu dzi wodzi Kristo la mele nyanya o.” (Encyclopedia of Early Christianity) Ke hã, ame miliɔn geɖe siwo le xexea me godoo siwo gblɔna be yewonye Kristotɔwo la ɖua Yesu fe dzigbezã le December 25 lia dzi. Gake ŋkeke sia medze le Biblia fe akpa aɖeke o. Nyatefee wònye be December mee wodzi Yesua?
Togbɔ be Biblia meyɔ ŋkeke si tututu dzi wodzi Yesu o hã la, ena kpeɖodzi siwo ɖee fia be menye December mee wodzii o. Azɔ hã, míate ŋu akpɔ nu si tae wotia December 25 lia be wòanye Yesu fe dzigbezã la le xexemegbalẽwo me.
Nu Ka Ta Manye December Mee Wodzii O?
Yudatɔwo fe du si nye Betlexem mee wodzi Yesu le. Luka fe Nya Nyui Gbalẽa ka nya ta be: “Alẽkplɔlawo hã nɔ nuto ma ke me le [gbedzi], nɔ wofe lãhawo ŋu dzɔm le zã me.” (Luka 2:4-8) Esia mewɔ nuku o. Agbalẽ aɖe si fo nu tso ale si nuwo nɔ le Yesu fe ɣeyiɣiawo me ŋu gblɔ be: “Wokplɔa lãhawo yia gbedzi le fea fe ɣeyiɣi akpa gãtɔ me.” Gake ɖee alẽkplɔlawo akplɔ wofe alẽwo ayi gbedzi le zã me le December me, si nye vuvɔŋɔlia? Agbalẽa gblɔ be: “Alẽwo nɔa kpo me le vuvɔŋɔli, eye esia ɖeɖe nye kpeɖodzi be ŋkeke si dzi woɖua Kristmas, si nye vuvɔŋɔli la, mate ŋu anye ŋkeke si dzi wodzi Yesu o, le esi Nya Nyui Gbalẽa gblɔ be alẽkplɔlawo nɔ gbedzi ta.”—Daily Life in the Time of Jesus.
Nyatafofo sia wɔ ɖeka kple numeɖeɖe bubu si le Luka fe Nya Nyui Gbalẽa me be: “Le ŋkeke mawo me la, sedede tso Kaisaro Augusto gbɔ be woaŋlɔ anyigba dzi nɔlawo katã fe ŋkɔ; (ŋkɔŋɔŋlɔ gbãtɔ sia va eme esime Kirenio nye nutomefia le Siria;) eye amewo katã zɔ mɔ yi be woaŋlɔ yewo ŋkɔ, ame sia ame le wo dedu me.”—Luka 2:1-3.
Augusto anya de se be woaxlẽ amewo ahade wofe ŋkɔ agbalẽ me ale be nyatakaka siwo ŋu dɔ wòate ŋu awɔ le adzɔxɔxɔ me eye wòanya ame siwo ate ŋu awɔ asrãfodɔ la nasu esi. Esi Maria di be yeawɔ sededea dzi ta la, togbɔ be fu tsi le efo ŋutɔ hã la, ekplɔ srɔ̃a Yosef ɖo, wozɔ mɔ kilomita 150 tso Nazaret yi Betlexem. Azɔ bu eŋu kpɔ. Ðe nèsusu be nunya anɔ eme be Augusto —fia gã si melɔ̃a nudede nuto vovovoawo fe ɖoɖowo me fũu o—la abia tso dukɔ si me tɔwo nɔ didim be yewoadze aglã xoxo la si be woazɔ mɔ legbee ma le vuvɔŋɔlia?
Eɖe dzesi ŋutɔ be ŋutinyaŋlɔla kple Biblia ŋuti nunyala akpa gãtɔ melɔ̃ ɖe edzi be December 25 lia dzie wodzi Yesu o. Ðikeke mele eme o be àke ɖe nyatakaka siawo fomevi ŋu le encyclopedia ɖe sia ɖe si dzi wò asi ate ŋu asu me. Katolikotɔwo fe numekugbalẽ aɖe gblɔ be: “Ame akpa gãtɔ lɔ̃ ɖe edzi be menye December 25 lia dzie wodzi Yesu o.”—Our Sunday Visitor’s Catholic Encyclopedia.
Nu Si Ta Wotia December 25 Lia
Ƒe alafa geɖewo le Yesu fe ku megbe hafi wova tia December 25 lia be wòanye efe dzigbe. Nu ka tae? Ŋutinyanyalawo xɔ edzi se be le nyatefe me la, fea fe ɣeyiɣi si me trɔ̃subɔlawo ɖua wofe azã vovovowoe wotia hena Kristmasɖuɖu.
Le kpɔɖeŋu me, numekugbalẽ aɖe gblɔ be: “Ale si woɖea afi si azã sia dzɔ tso me, si le nyanya na ame geɖe ye nye be December 25 lia nye ŋkeke si dzi woɖua azã aɖe si woyɔna be dies solis invicti nati (‘ɣe si dzi womate ŋu aɖu o fe dzigbezã’) le Roma Fiaɖufea me, le fea fe ɣeyiɣi ma si me ŋkeke nɔa kpuie wu zã le la wònyea dzesi na ɣea fe tɔtrɔgbɔ kple vuvɔŋɔli fe nuwuwu tsɔ naa amewo nyana be ada kple dzomeŋɔli le ɖoɖom, si wotrɔ wòva zu Kristotɔwo fe azã.”—Encyclopædia Britannica.
Numekugbalẽ bubu aɖe hã na míenya be: “Susu si ta wotia December 25 lia be wòanye Kristmas la me mekɔ tututu o, gake zi geɖe la, wogblɔna be ɖe wotia ŋkeke ma be wòawɔ ɖeka kple trɔ̃subɔlawo fe azã siwo woɖuna le vuvɔŋɔli fe ɣeyiɣi si me ŋkeke va tea didi wu zã le, be woatsɔ aɖu azã na ‘ɣe fe tɔtrɔgbɔ.’ . . . Woɖua Romatɔwo fe Saturnalia (si nye azã si woɖuna na Saturn, si nye agbledede fe mawu, kple hena ɣe fe ŋusẽ yeye si gado) la, hã le ɣemaɣi.” (The Encyclopedia Americana) Zi geɖe la, azã siawo ɖulawo foa wo ɖokui ɖe gbɔdɔdɔ fe agbe gbegblẽ nɔnɔ me, eye wowɔa dzidzɔdonamenuwɔna gbɔmewo henɔa ɣli dom bobobo. Eɖe dzesi ŋutɔ be nuwɔna siawo tututu kee yia edzi le Kristmaszãɖuɖu geɖe me egbea.
Ale Si Wòle Be Míade Bubu Kristo Ŋu
Ame aɖewo sena le wo ɖokui me be ŋkeke ka kee ɖanye Yesu fe dzigbe ŋutɔŋutɔ o, ele kokoko be Kristotɔwo naɖu efe dzigbezã. Wosusuna be azã sia ɖuɖu le bubumɔ nu nye mɔ nyui aɖe si dzi woato ade bubu Kristo ŋu.
Le nyatefe me la, nudzɔdzɔ vevi aɖee Yesu dzidzi nye le Biblia me ŋutinyawo me. Biblia gblɔ be esime wodzi Yesu la, mawudɔla gbogbo aɖewo va do enumake hetsɔ dzidzɔ nɔ Mawu kafum nɔ gbɔgblɔm be: “Ŋutikɔkɔe na Mawu le dzifo boo, eye ŋutifafa nanɔ ame siwo ŋu wòkpɔa ŋudzedze ɖo la dome le anyigba dzi.” (Luka 2:13, 14) Gake enyo be míade dzesii be womegblɔ le Biblia fe akpa aɖeke alo ka fee gɔ̃ hã be ele be woaɖu Yesu fe dzigbezã o. Gake wode se le Biblia me tẽe be woawɔ efe ku fe ŋkuɖodzi, eye esiae Yehowa Ðasefowo wɔna zi ɖeka le fe me. (Luka 22:19) Mɔ aɖe si dzi woato ade bubu Yesu ŋue nye esia.
Le zã mamlɛtɔ si Yesu nye amegbetɔ nɔ anyigba dzi me la, egblɔ be: “Ne miewɔa nu siwo fe se dem mele na mi la, ekema xɔ̃nyewoe mienye.” (Yohanes 15:14) Egblɔ hã be: “Ne mielɔ̃am la, ekema miawɔ nye sewo dzi.” (Yohanes 14:15) Eme kɔ fãa be mɔ nyuitɔ aɖeke megali si dzi woato ade bubu Yesu Kristo ŋu wu nusɔsrɔ̃ tso nu siwo wòfia ŋu kple wɔwɔ ɖe wo dzi me o.—g08 12-E.
ÈBU NYA SIA ŊU KPƆA?
[Nɔnɔmetata si le axa 17]
▪ Nu ka tae mate ŋu anye December mee wodzi Yesu o?—Luka 2:1-8.
▪ Nu kae le vevie wu ame fe dzigbe?—Nyagblɔla 7:1.
▪ Mɔ kae nye nyuitɔ si dzi woato ade bubu Yesu ŋu?—Yohanes 14:15.
[Nya si ɖe dzesi si le axa 17]
Kpeɖodziwo le Biblia me siwo ɖee fia be menye December mee wodzi Yesu o
[Nɔnɔmetata si le axa 16]
Ðe alẽkplɔlawo anɔ zã me le gbedzi kple wofe alẽwo le vuvɔ mea?
[Afi Si Míexɔ Mɔɖeɖe Tso]
Todd Bolen/Bible Places.com


text:
Mifa Akɔ Na Amesiwo Le Nu Xam
Mifa Akɔ Na Amesiwo Le Nu Xam
“Yehowa fe gbɔgbɔ le dzinye . . . ne mafa akɔ na konyifalawo katã.”—YESAYA 61:1, 2.
1, 2. Amekawoe wòle be míafa akɔ na, eye nukatae?
YEHOWA, Mawu si gbɔ akɔfafa vavãwo katã tsona, fiana mí be míatsɔ ɖe le eme na amewo ne wole xaxawo me tom. Efiana mí be ‘míafa akɔ na dzikatsofoetɔwo’ kple amesiwo katã le nu xam. (Tesalonikatɔwo I, 5:14) Ne ehiã la, míenaa kpekpeɖeŋu siawo mía hati tadeagulawo. Míegaɖea lɔlɔ̃ fiaa amesiwo mele hamea me o kple amesiwo ɖewohĩ mewɔ naneke tsɔ fia be yewolɔ̃ mí le ɣeyiɣi siwo va yi me o la kura gɔ̃ hã.—Mateo 5:43-48; Galatiatɔwo 6:10.
2 Yesu Kristo xlẽ dɔdasi sia si wogblɔ ɖi eye wòɖee fia be eku ɖe ye ŋu, be: “Afetɔ Yehowa fe gbɔgbɔ le dzinye, elabena Yehowa si ami nam, be mahe du nyui la ayi na amesiwo wote ɖe anyi; eɖom ɖa, be mada gbe le amesiwo fe dzi gbã la ŋu, . . . ne mafa akɔ na konyifalawo katã.” (Yesaya 61:1, 2; Luka 4:16-19) Kristotɔ amesiamina siwo li egbea kpɔe dze sii ɣeyiɣi didi aɖee nye sia be dɔdasi sia ku ɖe yewo hã ŋu, eye ‘alẽ bubuawo’ hã le kpekpem ɖe wo ŋu dzidzɔtɔe le dɔ sia wɔwɔ me.—Yohanes 10:16.
3. Ne amewo bia be, “Nukata Mawu ɖea mɔ ɖe afɔkuwo ŋu?” la, aleke míate ŋu akpe ɖe wo ŋui?
3 Ne afɔku aɖe dzɔ eye amewo fe dzi gbã la, wobiana zi geɖe be, “Nukatae Mawu ɖea mɔ ɖe afɔkuwo ŋu?” Biblia ɖo biabia ma ŋu eme kɔ fã. Gake ate ŋu axɔ ɣeyiɣi hafi amesi menye Biblia-srɔ̃la o nava se ŋuɖoɖoa gɔme bliboe. Woate ŋu akpɔ kpekpeɖeŋu le Yehowa Ðasefowo fe agbalẽwo me. * Gake hafi woadze wo sɔsrɔ̃ gɔme la, nusi fa akɔ na ame aɖewo do ŋgɔe nye be woaxlẽ mawunyakpukpuiwo abe esi le Yesaya 61:1, 2 ene le Biblia me, si ɖee fia be enye Mawu fe didi be amegbetɔwo nakpɔ akɔfafa.
4. Aleke Ðasefo aɖe si le Poland te ŋu kpe ɖe sukuvi aɖe si le nu xam ŋui, eye aleke nutefekpɔkpɔ ma ate ŋu akpe ɖe ŋuwò be nàkpe ɖe ame bubuwo ŋui?
4 Ðeviwo kple tsitsiawo siaa hiã akɔfafa. Ƒewuivi blanuiléla aɖe si le Poland bia exɔlɔ̃ aɖe be wòaɖo aɖaŋu na ye. Esi exɔlɔ̃a si nye Yehowa Ðasefo tsɔ tufafa bia nya vovovowoe megbe la, ekpɔe be biabia geɖe siwo nyɔnuvia mekpɔ ŋuɖoɖo na o la na wòtɔtɔ vevie: “Nukatae nuvlowɔwɔ bɔ alea gbegbe ɖo? Nukatae amewo le fu kpem alea gbegbe? Nukatae nɔvinye nyɔnuvi sue nye atatututɔ eye wòle fu kpem alea? Nukatae nye dzi mele dɔ wɔm nyuie o? Sɔlemeha la gblɔ nam be alea Mawu ɖoe be wòanɔ. Gake ne aleae nyaa le la, ke nyemagaxɔ Mawu dzi ase o!” Ðasefoa do gbe ɖa na Yehowa le tame, eye wògblɔ nɛ be: “Edzɔ dzi nam ŋutɔ be nèbia nya siawom. Madze agbagba akpe ɖe ŋuwò.” Egblɔ nɛ be ye hã yemese nanewo gɔme le yefe ɖevime o eye Yehowa Ðasefowoe kpe ɖe ye ŋu. Eɖe eme nɛ be: “Mesrɔ̃e be Mawu menaa amewo kpea fu o. Elɔ̃ amewo, edia nu nyuitɔ kekeake na wo, eye etefe madidi o ahe tɔtrɔ gãwo ava anyigba dzi. Aɖe dɔléle, amegãkuku me kuxiwo, kple ku ɖa, eye toɖolawo anɔ agbe tegbee—le anyigba sia tututu dzi.” Ena woxlẽ Nyaɖeɖefia 21:3, 4; Hiob 33:25; Yesaya 35:5-7 kple 65:21-25. Le dzeɖoɖo ɣeyiɣi didi aɖe megbe la, nyɔnuvia, amesi edze fã be efe dzi dze eme azɔ la, gblɔ be: “Fifia menya nusita mele agbe ɖo. Mate ŋu agava gbɔwò míayi edzia?” Wosrɔ̃ Biblia kplii zi eve kwasiɖa ɖesiaɖe.
Le Akɔfafa si Mawu Nana Me
5. Ne míese veve ɖe amewo nu la, nukae afa akɔ na wo ŋutɔŋutɔ?
5 Ne míedi be míafa akɔ na amewo la, veveseɖeamenunyawo gbɔgblɔ le vevie ŋutɔ. Míedzea agbagba be míato míafe nya kple gbe fe nɔnɔme dzi ana amesi le nua xam nanya be míetsɔ ɖe le efe nɔnɔmea me vevie. Míate ŋu awɔ esia ne míekpɔ nyuie be nyawo mado le mía nu bababa o. Biblia gblɔ na mí be ‘míafe dzidodo kple Ŋɔŋlɔawo fe akɔfafa dzie míato mɔkpɔkpɔ nasu mía si.’ (Romatɔwo 15:4) Le esia ta, míate ŋu aɖe nusi Mawu fe Fiaɖufea nye me le ɣeyiɣi si sɔ me, eye míate ŋu anɔ te ɖe Biblia dzi aɖe alesi wòava kpɔ kuxi siwo li egbea gbɔe afia. Eyome míate ŋu adzro nusita esia nye mɔkpɔkpɔ si ŋu kakaɖedzi le la me. To mɔ sia dzi la, míafa akɔ na amewo.
6. Nukawo gɔmee wòle be míana amewo nase bene woate ŋu akpɔ viɖe blibo tso akɔfafa si Ŋɔŋlɔawo nana me?
6 Be míafe akɔfaname naɖe vi na amewo bliboe la, ehiã be woava dze si Mawu vavã la, anya Amesi fomevi wònye, kple kakaɖedzi si le efe ŋugbedodowo ŋu. Ne míedi be míakpe ɖe amesi menye Yehowa subɔla haɖe o ŋu la, anyo be míaɖe nya vevi siawo me. (1) Yehowa, Mawu vavã la, gbɔe akɔfafa si le Biblia me la tso. (2) Yehowae nye Ŋusẽkatãtɔ, dzifo kple anyigba Wɔla. Lɔlɔ̃ fe Mawue wònye eye efe amenuveve kple nutefewɔwɔ sɔ gbɔ. (3) Míate ŋu akpɔ ŋusẽdoame si ana míanɔ te ɖe nɔnɔmeawo nu ne míete ɖe Mawu ŋu kplikplikpli to efe Nya la fe sidzedze vavãtɔ si asu mía si dzi. (4) Mawunyakpukpuiwo le Biblia me siwo ku ɖe kuxi siwo tututu me tom ame vovovowo le la ŋu.
7. (a) Viɖe kae ado tso eme ne míete gbe ɖe edzi be akɔfafa si Mawu nana la ‘sɔa gbɔ to Kristo dzi’? (b) Aleke nàte ŋu afa akɔ na amesi kpɔe dze sii be agbe si yenɔ va yi la menyo o?
7 Ame aɖewo na amesiwo nya Biblia me nyatefea xoxo siwo le nu xam la kpɔ gbɔgbɔ me akɔfafa to Korintotɔwo II, 1:3-7 xexlẽ me. Le esia wɔwɔ me la, wotea gbe ɖe nya siwo nye ‘míekpɔa akɔfafa hã sɔ gbɔ ŋutɔ to Kristo dzi’ la dzi. Mawunyakpukpui sia ate ŋu akpe ɖe amea ŋu wòakpɔe be Biblia nye akɔfafatsofe si ŋu wòle be yeatrɔ ɖo geɖe wu. Ate ŋu anye nusi dzi woanɔ te ɖo adzro nu me ayi ŋgɔe, ɖewohĩ ɣebubuɣi. Ne amea se le eɖokui me be nu gbegblẽ siwo yewɔ va yi gbɔe yefe kuxiawo tso la, mele be míagblɔ nya si awɔ abe ɖe míele ʋɔnu drɔ̃mee ene o, ke boŋ míana wòanya be nya siwo woŋlɔ ɖe Yohanes I, 2:1, 2 kple Psalmo 103:11-14 ate ŋu afa akɔ nɛ. Ne míewɔe alea la, míatsɔ akɔfafa si Mawu nana la afa akɔ na amewoe nyatefe.
Ne Nuvlowɔwɔ alo Ganyawo fe Sesẽ Gblẽ Nu le Amewo Ŋu
8, 9. Aleke woate ŋu afa akɔ na amesiwo ŋu wosẽ ŋuta le wòasɔe?
8 Nuvlowɔwɔ—eɖanye ŋutasẽnu si wowɔna le nutoa me loo alo le aʋawɔwɔ me o—gblẽ nu le ame miliɔn geɖe fe agbe ŋu. Aleke míate ŋu afa akɔ na woe?
9 Kristotɔ vavãwo kpɔna nyuie be yewomade akpa aɖeke dzi le xexeame fe ʋunyaʋunyawɔwɔwo me le nufofo me loo alo le nuwɔna me o. (Yohanes 17:16) Gake wozãa Biblia wòsɔna tsɔ ɖenɛ fiana be nɔnɔme sesẽ siwo li egbea mayi edzi alea tegbee o. Woate ŋu axlẽ Psalmo 11:5 atsɔ aɖe alesi Yehowa sena le eɖokui me le amesiwo lɔ̃a ŋutasẽnuwɔwɔwo ŋu fia, alo Psalmo 37:1-4 atsɔ afia alesi Mawu de dzi fo na mí be míagatsɔe aɖo mía ɖokui dzi be míawɔ wɔɖenui o ke boŋ be míaɖo ŋu ɖe Mawu ŋu. Nya siwo le Psalmo 72:12-14 fia alesi Salomo Gãtɔ, Yesu Kristo, si nye Fia si le dzi ɖum fifia le dzifo, sena le eɖokui me le ame maɖifɔ siwo le nuvlowɔwɔ fe fu kpem la ŋu.
10. Ne èkpɔ aʋawɔwɔwo tefe fe geɖe le wò agbe me la, aleke mawunyakpukpui siwo woyɔ ate ŋu afa akɔ na wòe?
10 Ame aɖewo nɔ agbe to ʋunyaʋunyawɔwɔ fomevi vovovowo me esi aglãdzehawo le aʋa wɔm kple wo nɔewo be yewoaxɔ ŋusẽ. Wova tsɔnɛ be aʋawɔwɔ kple fukpekpe siwo wòhena vɛ la nye agbenɔnɔ fe akpa aɖe. Mɔkpɔkpɔ si susɔna na wo koe nye be ne yewote ŋu si yi dukɔ bubu me la, nuwo ava ka ɖe eme na yewo. Gake wo dometɔ akpa gãtɔ mekpɔa dzidzedze le ema wɔwɔ me o, eye wo dometɔ aɖewo siwo tee kpɔ la bu wofe agbe gɔ̃ hã. Amesiwo te ŋu ɖo dukɔ bubu me dedie la va kpɔnɛ zi geɖe be ɖeko yewo si le kuxi aɖe nu yi ɖadze bubu me. Míate ŋu azã Psalmo 146:3-6 atsɔ akpe ɖe amesiawo ŋu be woatsɔ wofe mɔkpɔkpɔ aɖo nane si ŋu kakaɖedzi le dzi wu be woaʋu ayi tefe bubu ko. Nyagblɔɖi si le Mateo 24:3, 7, 14 alo Timoteo II, 3:1-5 ate ŋu akpe ɖe wo ŋu woase nɔnɔme bliboa gɔme eye nusi fe fu kpem wole fe gɔmesese nasu wo si, si nye be nuɖoanyi xoxo sia fe nuwuɣie miele. Mawunyakpukpuiwo abe Psalmo 46:2-4, 9, 10 kple Yesaya 2:2-4 ene ate ŋu ana woakpɔe be mɔkpɔkpɔ vavã li ŋutɔŋutɔ be ŋutifafa axɔ afe le etsɔ si gbɔna me.
11. Mawunyakpukpui kawoe fa akɔ na nyɔnu aɖe si le Ɣetoɖofe Afrika, eye nukatae?
11 Esi aʋawɔwɔ nɔ edzi yim le Ɣetoɖofe Afrika dukɔ aɖe me la, nyɔnu aɖe dzo le efe afeme hesi to tefe si wonɔ tuwo dam le vevie. Efe agbenɔnɔ va yɔ fũ kple vɔvɔ̃, blanuiléle, kple mɔkpɔkpɔbuɖeame, si na be efe dzi gbã. Emegbe esi fomea va nɔ dukɔ bubu me la, srɔ̃aŋutsu tso nya me be yeatɔ dzo wofe srɔ̃ɖeɖaseɖigbalẽ, anya nyɔnua si fɔ fu ɣemaɣi kple viaŋutsu si xɔ fe ewo woadzo, ale be yeava zu nunɔla. Esi woxlẽ Filipitɔwo 4:6, 7 kple Psalmo 55:23, kpakple Ŋɔŋlɔawo me nyati aɖewo tso Gbetakpɔxɔ kple Nyɔ! me na nyɔnua la, eva kpɔ akɔfafa mlɔeba eye taɖodzinu aɖe su esi le agbe me.
12. (a) Gbɔdzɔe kae Ŋɔŋlɔawo naa amesiwo ganyawo le sesẽm na vevie? (b) Aleke Ðasefo aɖe si le Asia te ŋu kpe ɖe efe asisi aɖe ŋui?
12 Ganyawo fe sesẽ gblẽ nu le ame miliɔn geɖe ŋu le agbe me. Zi geɖe aʋawɔwɔ kple emetsonuwo gbɔe ganyawo fe sesẽ hã tsona. Ɣebubuɣiwo la, dziɖuɖuwo fe ɖoɖo nyui mawɔmawɔ kple ŋukeklẽ kpakple tatɔwo fe anukwaremaɖimaɖi siaa wɔe be woɖu amewo fe ga siwo wodzra ɖo eye wòzi amewo dzi be woadzra wofe nunɔamesiwo. Le ame bubu aɖewo hã gome la, xexeame fe nuhiahiã veviwo mesu wo si kura o. Amesiawo katã ate ŋu akpɔ akɔfafa ne wova kpɔe be Mawu do gbɔdzɔe aɖe fe ŋugbe na amesiwo ka ɖe eyama dzi, eye wòna kakaɖedzi mí be yeahe xexeme dzɔdzɔe si me amewo akpɔ dzidzɔ le wofe asinudɔwo me la vɛ. (Psalmo 146:6, 7; Yesaya 65:17, 21-23; Petro II, 3:13) Esi Ðasefo aɖe si le Asia se efe asisi aɖe nɔ konyi fam ɖe alesi ganyawo nɔ sesẽm le afima ŋui la, eɖe eme nɛ be nusi le dzɔdzɔm le yewo gbɔ la nye nusiwo adzɔ akplɔ wo nɔewo ɖo le xexeame godoo la fe akpa aɖe. Mateo 24:3-14 kple Psalmo 37:9-11 me dzodzro kplii va ʋu mɔ ɖi na Biblia-nusɔsrɔ̃ wɔwɔ edziedzi.
13. (a) Ne alakpa ŋugbedodo siwo ŋu amewo nɔ ŋu ɖom ɖo meva eme na wo o la, aleke míate ŋu atsɔ Biblia akpe ɖe wo ŋui? (b) Ne amewo bu be nɔnɔme sesẽ siwo me tom yewole ɖo kpe edzi be Mawu aɖeke meli o la, aleke nàwɔ adzro nu me kpli woe?
13 Ne amewo to fukpekpe me fe geɖe alo ne ŋugbedodo dzodzro aɖe si ŋu wonɔ ŋu ɖom ɖo do kpo emevava na wo la, ate ŋu adzɔ be woava nɔ abe Israel-vi siwo nɔ Egipte ene, amesiwo meɖo to o le esi “womegale dzi ɖom ɖe ame aɖeke ŋu o” ta. (Mose II, 6:9) Le nɔnɔme siawo me la, anyo ne míete gbe ɖe mɔ siwo nu Biblia ate ŋu akpe ɖe wo ŋu woanɔ te ɖe kuxi siwo me tom wole fifia nu dzidzedzetɔe la dzi eye be woafo asa na nuwɔna masɔmasɔ siwo gblẽa agbe dome na ame geɖe madzemadzee. (Timoteo I, 4:8b) Ame aɖewo abu nɔnɔme wɔnublanui si me wole la be enye kpeɖodzi be Mawu aɖeke meli o alo be metsɔ ɖeke le eme na yewo o. Àte ŋu anɔ te ɖe mawunyakpukpui siwo sɔ dzi adzro nu me kpli wo woava kpɔe adze sii be Mawu na kpekpeɖeŋu mí gake esi ame geɖe gbe exɔxɔ tae woge ɖe nɔnɔme mawo me ɖo.—Yesaya 48:17, 18.
Ne Ahomya Kple Anyigbaʋuʋu Gblẽ Nu le Amewo Ŋu
14, 15. Esi afɔku aɖe na vɔvɔ̃ ɖo amewo eye wotɔtɔ la, aleke Yehowa Ðasefowo ɖe wofe ɖetsɔleme fiae?
14 Ahomya, anyigbaʋuʋu, dzobibi, alo nane fe wówo ate ŋu ahe afɔku vɛ. Nusiawo ate ŋu ahe nuxaxa vɛ na ame gbogbo aɖewo. Nukae míate ŋu awɔ atsɔ afa akɔ na agbetsilawoe?
15 Ehiã be amewo nanya be ame aɖe li si tsɔa ɖe le eme na wo. Esi ŋɔdzinuwɔlawo dze dukɔ aɖe dzi megbe la, vɔvɔ̃ ɖo ame geɖe eye wotɔtɔ ale gbegbe. Wo dometɔ aɖewo bu wofe fometɔwo, fomea dzi kpɔlawo, kple xɔlɔ̃wo, eye ɖewo fe dɔwɔɖui kple dedienɔnɔ si wobu be ele yewo si la bu ɖe wo. Yehowa Ðasefowo tso faa yi wofe nutoa me tɔwo gbɔ va gblɔ akɔfanamenyawo na wo tso Biblia me le vevesese si me tom wole ta. Ame geɖe kpɔ ŋudzedze ɖe ɖetsɔleme sia si woɖe fia wo la ŋu ŋutɔ.
16. Esi afɔku dzɔ le El Salvador fe nuto aɖe me la, nukatae nu nyui geɖe do tso gbeadzisubɔsubɔdɔ si me Ðasefoawo fo wo ɖokui ɖo me?
16 Anyigbaʋuʋu dziŋɔ aɖe si dzɔ le El Salvador le fe 2001 me kple ba si nɔ sisim fe afɔku si hã dzɔ kplɔe ɖo la siaa wu ame geɖe. Ðasefo aɖe viŋutsu si xɔ fe 25 kple viaŋutsua fe ŋugbetɔ fe nɔvinyɔnu eve ku le afɔkua me. Ðekakpuia dada kple efe ŋugbetɔ siwo wògblẽ ɖi la fo wo ɖokui ɖe gbeadzisubɔsubɔdɔa me vevie le afɔkua megbe kpuie. Ame geɖe siwo wodo goe la gblɔ na wo be Mawue kplɔ amesiwo ku le afɔkua me la dzoe alo be Mawu fe lɔlɔ̃nue wònye. Ðasefoawo xlẽ Lododowo 10:22 (NW) tsɔ fia wo be menye Mawu fe didie wònye be míanɔ veve sem o. Woxlẽ Romatɔwo 5:12 tsɔ fia wo be nuvɔ̃ si ame gbãtɔwo wɔ gbɔe wòtso be míekuna, ke menye Mawu fe lɔlɔ̃nue wònye o. Wogafia akɔfanamenya siwo le Psalmo 34:19, Psalmo 37:29, Yesaya 25:8, kple Nyaɖeɖefia 21:3, 4 hã wo. Amewo ɖo to nyuie, vevietɔ esi wònye be nyɔnu eve siawo ŋutɔ hã fe fometɔwo ku le afɔkua me ta, eye wodze Biblia-nusɔsrɔ̃ geɖe gɔme.
17. Kpekpeɖeŋu kawoe míate ŋu ana amewo ne afɔkuwo dzɔ?
17 Ne afɔku dzɔ la, ate ŋu anɔ eme be àdo go ame aɖe si hiã kpekpeɖeŋu aɖe kpata. Esia ate ŋu abia be woayɔ ɖɔkta, woakɔ amea ayi kɔdzi, alo awɔ nusianu si hiã be amea nakpɔ nuɖuɖu alo mlɔfe. Le fe 1998 me esime afɔku aɖe dzɔ le Italy la, nyadzɔdzɔŋlɔla aɖe kpɔe dze sii be Yehowa Ðasefowo “wɔa nu ɖe ɖoɖo nyui nu, wokpena ɖe amesiwo le fu kpem ŋu, metsɔ le eme subɔsubɔha si me amea le me o.” Le tefe aɖewo la, ŋkeke mamlɛawo ŋuti nudzɔdzɔ siwo wogblɔ ɖi la me vava he fukpekpe manyagblɔwo vɛ. Le tefe mawo la, Yehowa Ðasefowo fiaa asi Biblia me nyagblɔɖiwo eye wotsɔa Biblia fe kakaɖedzinya siwo fia be Mawu fe Fiaɖufea ahe dedienɔnɔ vɛ na amefomea la faa akɔ na amewo.—Lododowo 1:33; Mixa 4:4.
Ne Ƒomea me Tɔ aɖe Ku
18-20. Ne ame aɖe ku na amewo le fome aɖe me la, nya kawoe nàte ŋu agblɔ alo nukae nàte ŋu awɔ si afa akɔ na wo?
18 Gbesiagbe ame miliɔn geɖe xaa nu le wofe ame vevi aɖe fe ku ta. Anɔ eme be àdo go amesiwo le konyi fam ne èle gome kpɔm le Kristotɔwo fe subɔsubɔdɔa me alo le wò gbesiagbedɔwɔnawo me. Nukae nàte ŋu awɔ alo agblɔ atsɔ afa akɔ na woe?
19 Ðe wòdze fã be nu te ɖe amea dzi wòle nu xama? Ðe fometɔ siwo le nu xam yɔ afea mea? Nya geɖe ava susu me na wò nàdi be yeagblɔ, gake ŋuɖɔɖɔɖo hiã vevie. (Nyagblɔla 3:1, 7) Ðewohĩ nu nyuitɔ si nàwɔ enye be nàgblɔ babadonamenyawo, agblẽ Biblia-srɔ̃gbalẽ (agbalẽ gbadza, magazine, alo trakt) aɖe si sɔ ɖi, eye nàgatrɔ ayi le ŋkeke ʋɛ aɖewo megbe akpɔe ɖa be kpekpeɖeŋu bubu kae nàgate ŋu ana hã. Le ɣeyiɣi si sɔ me la, gblɔ na wo be yedi be yeagblɔ Biblia me nya dedzifoname aɖewo na wo. Esia ate ŋu ana wofe dzi nadze eme wòado ŋusẽ wo. (Lododowo 16:24; 25:11) Màte ŋu afɔ ame kukuwo ɖe tsitre abe alesi Yesu wɔe ene o. Gake àte ŋu agblɔ Biblia me nya siwo ku ɖe nɔnɔme si me ame kukuwo le ŋu na wo, togbɔ be manye ɣemaɣie nàdze agbagba be yeaɖɔ wofe nukpɔsusu masɔmasɔwo ɖo godoo o hã. (Psalmo 146:4; Nyagblɔla 9:5, 10; Xezekiel 18:4) Àte ŋu ana woaxlẽ Biblia fe ŋugbedodo siwo ku ɖe tsitretsitsia ŋu. (Yohanes 5:28, 29; Dɔwɔwɔwo 24:15) Àte ŋu adzro nusi nya mawo fia me, ɖewohĩ àfo nu atso Biblia me nyatakaka aɖe si ku ɖe ame aɖe si wofɔ ɖe tsitre tso ame kukuwo dome ŋu. (Luka 8:49-56; Yohanes 11:39-44) Tsɔ kpe ɖe eŋu la, he susu yi Mawu lɔ̃ame si na ŋugbedodo ma mí la fe nɔnɔmewo dzi. (Hiob 14:14, 15; Yohanes 3:16) Ðe alesi nufiame siawo ɖe vi na wò ŋutɔe me na wo eye nàgblɔ nusita nèka ɖe nya mawo dzi la na wo.
20 Amesi le nu xam kpekpe be wòava Fiaɖufe Akpata me ate ŋu akpe ɖe eŋu wòava dze si amesiwo lɔ̃a wo haviwo ŋutɔŋutɔ henya alesi woatu wo nɔewo ɖoe. Nyɔnu aɖe si le Sweden va kpɔe be amesiawo tututu dim yenɔ le yefe agbe me katã.—Yohanes 13:35; Tesalonikatɔwo I, 5:11.
21, 22. (a) Be míanye akɔfalawo la, nukae wòbia tso mía si? (b) Aleke nàwɔ afa akɔ na amesi nya Ŋɔŋlɔawo nyuie xoxo?
21 Ne ènya be ame aɖe le nu xam, eɖanye le Kristo-hamea me alo le egodo o, ɖe wòwɔna na wò ɣeaɖewoɣi be mènya nya si tututu nàgblɔ alo nusi tututu nàwɔ oa? Nusi Helagbe me nya si gɔme woɖe be “akɔfafa” le Biblia me fia le nyaa ŋutɔŋutɔ nu enye “ameyɔyɔ ne wòava nɔ ame xa.” Be woanye akɔfala ŋutɔŋutɔ bia be nàtsɔ ɖokuiwò ana faa ate ɖe amesiwo le nu xam ŋu.—Lododowo 17:17.
22 Ke ne amesi nèdi be yeafa akɔ na nya Biblia fe nufiafia si ku ɖe nɔnɔme si me ame kukuwo le, tafea, kple tsitretsitsia ŋu xoxo ya ɖe? Xɔlɔ̃ aɖe si hã si dzixɔse siawo le la fe ame gbɔ nɔnɔ ɖeɖe kura ate ŋu afa akɔ nɛ. Ne edi be yeafo nu kpli wò la, ele be nànye toɖola nyui. Mègatsɔe be ele be wò hã nàfo nu nɛ legbee o. Ne miexlẽ mawunyakpukpui aɖewo la, tsɔe be enye Mawu ŋutɔ fe nya si ade dzi fo na mi ame evea siaa. Ðe kakaɖedzi sẽŋu si le mi ame evea siaa si be miexɔe se be ŋugbedodo mawo ava eme godoo la gblɔ. To Mawu fe veveseseɖeamenu ɖeɖe fia kple Mawu fe Nya la fe nyatefenya xɔasiwo gbɔgblɔ me la, àte ŋu akpe ɖe amesiwo le nu xam ŋu be woakpɔ akɔfafa kple ŋusẽdoame atso “akɔfafawo katã fe Mawu,” Yehowa, gbɔ.—Korintotɔwo II, 1:3.
[Etenuŋɔŋlɔwo]
^ mm. 3 Kpɔ agbalẽ siwo nye Sidzedze si Kplɔa Ame Yia Agbe Mavɔ Me, ta 8; Reasoning From the Scriptures, axa 393-400, 427-31; Is There a Creator Who Cares About You?, ta 10; kple agbalẽ gbadza si nye Ðe Mawu Tsɔa Ðe Le Eme na Mí Vavãa?
Aleke Nàɖo Wo Ŋui?
• Ameka dzie amewo daa fɔbubu ɖo ne afɔkuwo dzɔ, eye aleke míate ŋu akpe ɖe wo ŋui?
• Nukawoe míate ŋu awɔ atsɔ akpe ɖe amewo ŋu be akɔfafa si Biblia nana naɖe vi na wo bliboe?
• Nudzɔdzɔ kawoe hea nuxaxa vɛ na amewo le miafe nutoa me, eye nukae nàte ŋu awɔ atsɔ afa akɔ na woe?
[Biabiawo]
[Nɔnɔmetata siwo le axa 23]
Gbedasi si faa akɔ na ame ŋutɔŋutɔ gbɔgblɔ le xaxaɣiwo
[Afi Si Míexɔ Mɔɖeɖe Tso]
Sitsofedilawo fe asaɖa: UN PHOTO 186811/J. Isaac
[Nɔnɔmetata siwo le axa 24]
Xɔlɔ̃ aɖe si anɔ ame gbɔ ɖeɖe kura ate ŋu afa akɔ na ame


text:
3
Afetɔ la fe ŋkeke la
1 Nɔvi lɔlɔ̃awo, esia nye nye agbalẽ evelia na mi. Meŋlɔ agbalẽ siawo na mi be woanye ŋkuɖodzinu si ade dzo mia me be miafe tamesusuwo nanɔ blibo. 2 Medi be miaɖo ŋku nya siwo Mawu fe nyagblɔɖila kɔkɔewo gblɔ na mi va yi kple se si míafe Afetɔ kple Ɖela de na mi to miafe apostolowo dzi la dzi.
3 Gbã la, ele be miase egɔme be le ŋkeke mamlɛawo me la, fewuɖulawo ava, anɔ fewu ɖum, eye woadze woawo ŋutɔ fe nudzodzro vɔ̃wo yome. 4 Woagblɔ be, “Afi ka efe ‘vava’ fe ŋugbedodo la le? Elabena tso ɣe aɖe ɣi ke, esi mía fofowo ku la, nu sia nu le edzi yim abe ale si wònɔ le gɔmedzedzea me ene.” 5 Ke woɖoe koŋ heŋlɔ be be gbe aɖe gbe ʋĩi ke wotsɔ Mawu fe nya wɔ dzifo, eye wowɔ anyigba tso tsi me kple tsi. 6 To tsi sia ke dzi wotsrɔ̃ xexe si nɔ anyi ɣe ma ɣi le esi woxɔ beble dzi se ta. 7 To Mawu fe nya sia ke dzi wodzra fifi dzifo kple anyigba ɖo na dzo, eye woɖoe da ɖi na ʋɔnudrɔ̃gbe la kple mawumavɔ̃lawo fe tsɔtsrɔ̃.
8 Ke nɔvi lɔlɔ̃wo, migaŋlɔ nu ɖeka sia be o, ŋkeke ɖeka le Afetɔ la gbɔ le abe fe akpe ɖeka ene, eye nenema ke fe akpe ɖeka le abe ŋkeke ɖeka ene. 9 Afetɔ la mele wɔwɔm blewublewu le efe ŋugbedodo la me abe ale si ame aɖewo se blewu gɔmee ene o. Egbɔ dzi ɖi na mi, elabena medi be ame aɖeke natsrɔ̃ o, ke boŋ be amewo katã natrɔ dzi me.
10 Ke Afetɔ fe ŋkeke la ava abe fiafitɔ ene. Dzifowo nu ava yi kple gbeɖeɖe gã aɖe, woatsrɔ̃ gɔmeɖonuwo kple dzo, eye anyigba kple edzinuwo katã abi keŋkeŋ.
11 Esi woatsrɔ̃ nu sia nu alea la, ame ka fomeviwo wòle be mianye? Ele be mianɔ agbe le kɔkɔenyenye kple mawuvɔvɔ̃ me, 12 esi miele mɔ kpɔm na Mawu fe ŋkeke la, hele du dom efe vava. Ŋkeke sia fe vava ana woatsrɔ̃ dzifowo kple dzo, eye emenuwo alolõ le dzoxɔxɔ la me. 13 Ke le efe ŋugbedodo la nu, míele mɔ kpɔm na dzifo yeye kple anyigba yeye, afi si anye dzɔdzɔenyenyetefe la.
14 Eya ta nɔvi lɔlɔ̃wo, esi miele mɔ kpɔm na esia la, miɖe afɔ ɖe sia ɖe si miate ŋui la, be woakpɔ mi ɖimafomafoe, mokakamanɔŋutɔe, eye mianɔ ŋutifafa me kplii. 15 Nenɔ susu me na mi be míafe Afetɔ la fe dzigbɔɖi nye miafe ɖeɖe, abe ale si mía nɔvi lɔlɔ̃ Paulo ŋlɔ na mi kple nunya si Mawu nɛ la ene. 16 Eŋlɔ nu siawo ɖe efe agbalẽwo katã me, eye wòfoa nu tso nu siawo katã ŋu. Nanewo le efe agbalẽawo me siwo fe gɔmesese sesẽ, esi ame manyanuwo kple ame malikewo blua afɔ na, abe ale si wowɔna na mawunya bubuwo hã ene, hena woawo ŋutɔ fe tsɔtsrɔ̃.
17 Eya ta nɔvi lɔlɔ̃wo, esi mienya esia xoxo la, minɔ ŋudzɔ be sedzimawɔlawo fe nu tovo wɔwɔ makplɔ mi adzoe, be miage le tefe si mieli ke ɖo la o. 18 Ke mitsi le amenuveve kple sidzedze míafe Afetɔ kple Ɖela Yesu Kristo me.
Eya ko tɔ anye ŋutikɔkɔe tso fifia yi ɖe mavɔmavɔ me! Amen.